Obilježeno 25 godina od egzodusa sarajevskih Srba | Palelive.com\nPočetna Regija Zvornik Obilježeno 25 godina od egzodusa sarajevskih Srba\nZVORNIK – Istoričar Lazar Škobo iz Istočnog Sarajeva rekao je večaras u Zvorniku da je egzodus sarajevskih Srba u martu 1996. godine završetak procesa koji je započeo u 19. vijeku, dobijajući na intenzitetu od rata do rata kroz zločine šuckora i ustaša u dva svjetska, te u posljednjem građanskom ratu kada su Srbi istrijebljeni iz Sarajeva.\n“Kada se sagledaju sva istorijska dešavanja iz 19. vijeka, lako se dođe do zaključka da je egzodus posljednji čin genocida i istrebljenja Srba iz Sarajeva”, rekao je Škobo na Akademiji pod nazivom “Živi sjećanje”, koja je održana u Zvorniku povodom 25 godina od egzodusa sarajevskih Srba.\nIstičući da je cilj Akademije da se obznani istina o ovom događaju, Škobo je rekao da se veoma lako zaboravljaju logori i stradanje Srba u Sarajevu, dok se “samo potencira opsada Sarajeva”.\nAkademiju je organizovao zvornički Dom omladine u saradnji sa Filozofskim fakultetom Univerziteta u Istočnom Sarajevu.\nGradonačelnik Zvornika Zoran Stevanović podsjetio je da je i Zvornik primio veliki broj Srba iz Sarajeva, zahvalivši organizatorima ovog događaja čiji je cilj da se žrtva sarajevskih Srba ne zaboravi.\nStevanović je naglasio da žrtva sarajevskih Srba koji su branili i odbranili svoj rodni kraj nadilazi moguće i dodao da su iznenada morali da napuste rodni kraj koji nikada neće, niti smiju zaboraviti.\nOn je rekao da i Zvornik treba da vole kao i svoj zavičaj.\nDirektor Doma omladine Đorđe Deurić istakao je da je cilj organizovanja ovakvih manifestacija čuvanje sjećanja na veliku tragediju koja je zadesila srpski narod.\n“Treba da oprostimo kao hrišćani pravoslavci, ali ne smijemo da dozvolimo da se to zaboravi”, rekao je Deurić i naglasio važnost sjećanja da mlade generacije pamte ove tragične događaje srpskog naroda.\nAkademija “Živi sjećanje” nastala je kao želja studenata Filozofskog fakulteta Univerziteta u Istočnom Sarajevu da, kako su naveli, dostojanstveno odaju priznanje velikoj žrtvi sarajevskih Srba učinjenoj zarad slobode koja u ovom slučaju ima veliko ime – Republika Srpska.\nProgramski sadržaji Akademije činili su poetska kazivanja, nastup guslara, besjede, te kratki dokumentarni film “Egzodus ponovo” autora Snježana Lalovića.\negzodus sarajevskih Srba\nPrethodni članakVatrogasci spasili ženu iz zapaljene kuće\nNaredni članakĆosić: Spomenik stradalim sarajevskim Srbima će biti postavljen


Svetski dan sećanja na žrtve saobraćajnih nezgoda, Tehnički fakultet, Bor\nPovodom „Svetskog dana sećanja na žrtve saobraćajnih nezgoda“ na Tehničkom fakultetu u Boru, danas je održana tribina „Kako i zašto mladi ljudi stradaju u saobraćaju?“.\nNa tribini je govorio Igor Velić, master inž. saobraćaja koji je svoje stručno znanje, stečeno dobrim delom kroz svakodnevnu praksu, kao i svoja iskustva, izneo prisutnima, upoznavši ih sa brojnim izazovima i problemima sa kojima se svi učesnici u saobraćaju svakodnevno susreću.\nNa „borskom portalu sigurnih staza“ data je saobraćajna signalizacija i saobraćajne nezgode koje su se dogodile u poslednjih pet godina. Ukrštanjem ovih podataka sa infrastrastrukturom i saobraćajnom signalizacijom grada dobijen je digitalni model sigurnih staza i putanja kretanja učenika. Ovo je samo predlog mera, a od predstavnika gradske uprave se očekuje da prihvate ovu studiju koja je detaljno urađena i da preduzmu odgovarajuće korake.\n„Cilj ovog svetski priznatog projekta je donošenje strategije održivog i delotvornog sistema upravljanja bezbednošću saobraćaja na teritoriji grada Bora koja će omogućiti da u saobraćaju nema povređene i poginule dece, kao i kvalitetnije i transparentnije pružanje javnih usluga građanima i trajno praćenje promena saobraćajne infrastrukture i evidentiranje saobraćajnih nezgoda, uz modifikaciju postojećih sigurnih staza za kretanje učenika“, napominje Velić.\nNa tribini je pokazano ne samo koliko su ovakvi projekti, i pre svega aplikacija o bezbednosti dece u saobraćaju, neophodni svakom gradu, nego i kolika je važnost otvorenih podataka za kreiranje boljeg, bezbednijeg, humanijeg i uspešnijeg života na svakodnevnom nivou, i u svakoj zajednici.\nProjekat „Sigurne staze i putanje kretanja učenika osnovnih i srednjih škola u Boru“ urađen je za teritoriju Bora, ali su metod i način rada primenjivi na svaku opštinu u Srbiji. U tome i jeste prednost rada sa otvorenim podacima – saradnja svih direktnih i indirektnih učesnika na prikupljanju, obradi i analizi podataka kako bi se ponudilo najefikasnije rešenje.


TANJA ĐAKOVIĆ: Muzeji u Banjaluci i drugim gradovima RS dio evropske porodice | Banjaluka.net\nTANJA ĐAKOVIĆ: Muzeji u Banjaluci i drugim gradovima RS dio evropske porodice\nБАЊАЛУКА, 16. МАЈА /СРНА/ - Координатор манифестације и виши музејски педагог Наташа Ного и директор Музеја Републике Српске Миладин Станић на конференцији за новинаре поводом манифестације "Ноћ музеја" која ће бити обиљежена у суботу, 18. маја.\nMinistarstvo prosvjete i kulture Republike Srpske cijeni nastojanja muzejskih ustanova u Srpskoj da se priključe obilježavanju manifestacije “Evropska noć muzeja”, čime potvrđuju svoju pripadnost velikoj evropskoj porodici muzeja, rekla je pomoćnik ministra kulture Tanja Đaković.\nĐakovićeva je dodala da na taj način ove ustanove u “Evropskoj noći muzeja”, koja se svake godine organizuje pod pokroviteljstvom Savjeta Evrope i Uneska, nude raznovrsne kulturne programe i sadržaje prilagođene svim ukusima i generacijama.\n“Ove godine prvi put u obilježavanju `Evropske noći muzeja` imamo i Arhiv Srpske, a osim građana Banjaluke koji imaju priliku da 14. put uživaju u ovoj manifestaciji, ove godine će tu priliku imati i publika u Trebinju, Bijeljini, Srebrenici, Foči, Gradišci, Prijedoru, odnosno u svim lokalnim zajednicama u Srpskoj gdje postoje muzejske ustanove, izuzev u Doboju”, rekla je Đakovićeva na konferenciji za novinare u Banjaluci povodom “Evropske noći muzeja” koja će biti održana u subotu, 18. maja.\n“Ova manifestacija predstavlja važan korak u unapređenju muzejske djelatnosti, ali ono što je sa stanovišta resornog ministarstva naročito važno je da ona predstavlja izuzetno važan korak u pravcu razvoja publike, kao strateškog opredjeljenja Ministarstva”, navela je ona.\nOna je istakla da je ponosna što su se sve muzejske ustanove u Srpskoj potrudile da građanima Srpske omoguće da uživaju u ovom svojevrsnom kulturnom spektaklu kakva je “Evropska noć muzeja”.\nNačelnik Odjeljenja za kulturu, turizam i socijalnu zaštitu u Gradskoj upravi Banjaluka Neven Stanić rekao je da je grad podržao manifestaciju “Evropska noć muzeja” kroz kalendar kulturnih manifestacija kojih je ukupno 27.\n“To dokazuje ozbiljnost i posvećivanje velike pažnje manifestacijama, odnosno da budu podržane finansijski i logistički da bi mogle biti realizovane”, rekao je on.\nStanić je naveo da ovakva manifestacija potvrđuje da grad Banjaluka zaslužuje da bude evropska prijestonica kulture 2024. godine.\nOn je pohvalio rad Muzeja savremene umjetnosti i održavanje kontinuiteta manifestacije kakva je “Evropska noć muzeja”.\nDirektor Muzeja savremene umjetnosti Republike Srpske Sarita Vujković rekla je da je “Evropska noć muzeja” veoma važan događaj te da se ova ustanova trudi da svake godine obogati sadržaje da bi publika mogla da osjeti da su muzeji sve više mjesta veoma interesantne zabave.\nPrema njenim riječima, ove godine “Evropska noć muzeja” organizuje se pod zajedničkim sloganom “Muzeji kao središta kulture”. Ona je dodala da je ovogodišnji sadržaj manifestacije ostvaren uz podršku Ministarstva prosvjete i kulture Srpske i Grada Banjaluka.\nGovoreći o ovogodišnjem programu koji je, kako kaže, vezan uz izložbu “Percepcije”, ona je navela da će umjetnik Lala Raščić predstaviti novi performans “Gorgo”, dok će u muzičkom dijelu večeri nastupiti bend “Maika” te di-džej “Oridžidži”.\nPi-ar menadžer “Banjalučke pivare” Milka Stanivuković rekla je da ova kompanija nastoji da bude društveno odgovorna u svim segmentima i da podrži što veći broj projekata i manifestacija koje su od značaja za razvoj i promociju Banjaluke i šire lokalne zajednice i koje promovišu prave vrijednosti kroz kulturu i umjetnost.\n“‘Banjalučka pivara’ je dugogodišnji prijatelj ove manifestacije i potrudiićemo se da posjetioci ‘Evropske noći muzeja’, osim u programu, uživaju i u svom omiljenom napitku”, rekla je ona.\nMilica Kondić, portparol kompanije “M:tel”, pokrovitelja i prijatelja ove manifestacije, izrazila je zadovoljstvo činjenicom da ova kompanije godinama daje doprinos da Banjaluka i Muzej savremene umjetnosti budu na mapi gradova koji obilježavaju “Evropsku noć muzeja”.\nOna je pohvalila predanost tima Muzeja savremene umjetnosti koji radi na organizovanju ove manifestacije te dodala da je kompanija “M:tel” to prepoznala zbog čega im i pruža podršku.


Banjaluka: Besplatni udžbenici i za djecu iz hraniteljskih porodica - Istinito.com - Ne budi ovca!\nPočetna > BIH > Društvo > Banjaluka: Besplatni udžbenici i za djecu iz hraniteljskih porodica\n1. Avgusta 2019. Istinito140Leave a Comment on Banjaluka: Besplatni udžbenici i za djecu iz hraniteljskih porodica\nGrad Banja Luka obezbijediće i ove godine udžbenike za djecu iz višečlanih i romskih porodica, a po prvi put, od predstojeće školske godine ovu vrstu pomoći dobiće i djeca iz hraniteljskih porodica.\nNovim programom podrške, Gradska uprava će djeci iz hraniteljskih porodica dodijeliti jednokratnu novčanu pomoć za nabavku udžbenika i školskog pribora, za šta je ovih dana donesen i odgovarajući pravilnik.\nPrema tom pravilniku, za osnovce iz hraniteljskih porodica predviđeno je 150 KM, za učenike srednjih škola 170, dok studenti iz hraniteljskih porodica mogu da dobiju 200 KM. Zahtjeve za ostvarivanje ove pomoći, uz određenu dokumentaciju, potrebno je podnijeti do 15. septembra za učenike, a za studente do 15. novembra.\n-Ovo je simboličan znak podrške za te ljude koji obavljaju izuzetno humanu misiju, odnosno daju svoj doprinos da mališani bez roditeljskog staranja odrastaju u zdravim i srećnim porodicama – istakli su iz Odjeljenja za kulturu, turizam i socijalnu politiku.\nKada je riječ o besplatnim udžbenicima iz porodica sa četvoro i više djece i Udruženja Roma „Veseli brijeg“, kako su potvrdili u odjeljenju – sve procedure za ovu aktivnost privode se kraju i do početka školske godine udžbenici će biti podijeljeni.\nUkupno 81 osnovac iz 51 višečlane porodice dobiće besplatne udžbenike i 20 učenika iz romskih porodica, koji će dobiti i školski pribor. Takođe, Grad će kroz jednokratnu novčanu pomoć podržati obrazovanje srednjoškolaca i studenata iz romske populacije.\nIz resornog odjeljenja su naglasili da od 2010. godine, pred početak škole, Grad pruža podršku udruženjima „4+“ i „Veseli brijeg“ i za njihove članove obezbijedi besplatne komplete knjiga.\n-Ova pomoć je samo jedna od mjera socijalne politike koju provodi Grad Banja Luka. Sa udruženjima, posebno „4+“, organizujemo brojne zajedničke aktivnosti. Grad im je obezbijedio nove poslovne prostorije. Takođe plaća boravak djece iz višečlanih porodica u vrtićima, dobijaju stipendiju tokom školovanja bez obzira na materijalni status porodice. Uz to, finansiramo i dio tekućih troškova i određenih programskih aktivnosti Udruženja „4+“ – kazali su iz odjeljenja.\nTagged banja luka istinito udžbenici\nDvojica migranata stradala pod nesretnim okolnostima


Šta čeka Merkelovu kad se vrati s odmora? - 15.08.2016, Sputnik Srbija\nŠta čeka Merkelovu kad se vrati s odmora?\nAngelu Merkel u Berlinu čekaju brojni problemi koji dovode do pitanja da li će se nemačka kancelarka ponovo kandidovati, prenosi „Dojče vele“. 15.08.2016, Sputnik Srbija\n© AP Photo / Virginia MayoNemačka kancelarka Angela Merkel\nAngelu Merkel u Berlinu čekaju brojni problemi koji dovode do pitanja da li će se nemačka kancelarka ponovo kandidovati, prenosi „Dojče vele“.\nKako se navodi, nakon povratka s odmora Merkelovu čekaju izveštaji o ratu u Siriji, borbama na istoku Ukrajine, odnosima s Turskom, krizi u Ukrajini, gde je konflikt između Rusije i Ukrajine ponovo eskalirao.\nNemačka na talasu terora\n25 Jul 2016, 21:32\nNajnoviji konflikt, prema optužbama Rusije, izazvala je Ukrajina, koja je uz pomoć „sabotera“ na Krimu planirala napade, što je Kijev odbacio, dok Rusija preti osvetom, prenosi „Dojče vele“.\nUkrajinski predsednik Porošenko u sadašnjoj krizi pomoć traži od evropskih partnera, Nemačke i Francuske.\nAngela Merkel je zajedno sa francuskim predsednikom Olandom u februaru 2015. u Minsku posredovala u sporazumu između Rusije i Ukrajine, planom za okončanje krize na istoku Ukrajine.\nMeđutim, sprovođenje tog plana odavno ne funkcioniše.\nMerkelova se i dalje zalaže za diplomatsko rešenje — pritisak na Rusiju uz stalni dijalog.\nU međuvremenu su i odnosi s Turskom postali potpuno nepredvidivi, jer je nakon neuspelog vojnog puča turski predsednik Erdogan svim sredstvima naumio da poveća svoju moć u zemlji.\nTakođe, on koristi svaku priliku da kritikuje Nemačku i nemačke političare, te je pitanje koliko će još dugo u ovako napetoj atmosferi trajati sporazum o izbeglicama zbog kojeg je Merkelova često izložena kritikama.\nJedan od glavnih zadataka nemačke kancelarke je i da se pobrine da se broj izbeglica više ne povećava.\nVećina Nemaca, međutim, više nije zadovoljna njenom politikom prema izbeglicama, jer u tu zemlju mesečno i dalje dolazi 16.000 izbeglica.\nMerkelova mora zato da razradi plan o tome šta će se desiti ako iz Turske i Sirije prema Evropi ponovo krene veći talas izbeglica, pri čemu, kako ocenjuje „Dojče vele“, na širu podršku evropskih partnera ne može da računa.\nParadoks je, kako navodi „Dojče vele“, što kancelarka jedino može da računa na zemlje balkanske rute, koji su ostale pri svojoj politici zatvorenih granica i rade upravo ono što Merkelova nije htela u Nemačkoj.\nNemačku kancelarku čeka i rešavanje krize između njene CDU i sestrinske stranke iz Bavarske, CSU i njenog predsednika Horsta Zehofera.\nCSU je, naime, od početka migrantske krize bila skeptična prema politici dobrodošlice koju zastupa Angela Merkel.\n14 Jul 2016, 22:35\nZehofer je „zagolicao“ javnost informacijom da bi se mogao kandidovati za mesto kancelara 2017, a za razliku od Merkelove, on je trenutno veoma omiljen među građanima Nemačke, tvrdi „Dojče vele“.\nPopularnost Merkelove je u proteklih godinu dana znatno opala, ali je to slučaj i sa njenom strankom, CDU, koju prema rezultatima ispitivanja javnog mnjenja trenutno podržava samo 35 posto ispitanika.\nNa nedavno održanoj konferenciji za novinare Merkelova je najavila paket mera za unutrašnju sigurnost koji je detaljnije predstavio ministar unutrašnjih poslova, a s ciljem da vrati izgubljeno poverenje birača.\nInače, Merkelova se nakon svega još nije izjasnila da li je u ovakvim okolnostima i dalje spremna na kandidaturu za još jedan mandat, piše „Dojče vele“.


Star Land, najveći zabavni park na Balkanu u Beogradu - TU Magazin\nStar Land, najveći zabavni park na Balkanu u Beogradu\nBy redakcija on\t Oct 4, 2018 TURIZAM, VESTI, ZANIMLJIVOSTI\nBeograd će postati domaćin najvećeg i najmodernijeg zabavnog parka u ovom delu Evrope, i biće otvoren za posetioce svih generacija krajem novembra.\nZabavni park “Star Land” imaće ukupnu površinu od 5.000 kvadratnih metara, i biće smešen u halama 7, 8 i 9 Beogradskog sajma. Ovaj zabavni park je kineska investicija, u njegovu izgradnju je uloženo 3 miliona evra, i otvaranje zabavnog parka je od velike važnosti za razvoj turizma u Beogradu.\nKako organizatori navode, Hala 7 je namenjena tinejdžerima i odraslima, gde će moći da igraju bilijar, pikado, stoni hokej i fudbal, da uživaju u virtuelnoj realnosti i video-igrama, mlađim tinejdžerima su namenjeni sadržaji u Hali 8, a najmlađima su namenjeni sadržaji za igru u Hali 9, sa dvorcima sa toboganima, zonama sa peskom i brojnim igračkama. Ovde je prostor takođe predviđen i za proslave dečjih rođendana.\nInvestitor je u saradnji sa gradskim vlastima započeo realizaciju ovog zabavnog projekta, a nakon premijere u Beogradu, planira se otvaranje sličnih tematskih parkova širom Srbije.


Karanac: Rešiti problem parkinga, ali ne samo pisanjem kazni – SDP Srbije\nKaranac: Rešiti problem parkinga, ali ne samo pisanjem kazni\nJasmina Karanac, narodna poslanica SDP Srbije, postavila je pitanje Ministarstvu građevinarstva, saobraćaja i infrastrukture o planovima za rešavanje problema nedostatka parking mesta u Srbiji.\n– Naći slobodno parking mesto je problem ne samo u Beogradu, već i u manjim gradovima u Srbiji – napomenula je Karanac.\nKaranac je istakla da je najveći problem u Beogradu i navela da prema zvaničnim podacima svakom objektu u centru Beograda nedostaje 25 parking mesta.\n– Mi smo pre neku noć imali slučaj u jednom gradu u Srbiji da je u jednoj ulici oštećeno oko 20 automobila parkiranih na delu predviđenom za kretanje vozila verovatno zato što su zakrčili prolaz za neko veće vozilo, a da ne govorimo o slučajevima kada, recimo, vozila hitne pomoći, vatrogasci, gradska čistoća, vozila za čišćenje snega jednostavno ne mogu da priđu određenoj lokaciji zbog parkiranih vozila na mestima predviđenim za prolaz prioritetnih službi – navela je Karanac.\n– Moje pitanje je da li postoji plan ili strategija kako doći do većeg broja mesta gde će građani moći da parkiraju, odnosno kako smanjiti broj nepropisno parkiranih vozila a da to nisu samo kazne? Svesni smo da ovo nije jednostavno rešiti, ali mora da postoji način i moje pitanje je da li su to javne garaže koje bi sklonile automobile sa ulica, da li je u planu njihova izgradnja u kojim delovima grada i kojom dinamikom i da li postoje još neka rešenja koja su na pomolu – zaključila je poslanica Karanac.


SNSD predložio Radovana Viškovića za novog premijera RS\nIzvršni komitet SNSD-a odlučio je da prijedlog ove stranke za mandatara za sastav Vlade Republike Srpske bude potpredsjednik SNSD-a Radovan Višković.\nPortparol SNSD-a Radovan Kovačević rekao je na konferenciji za novinare da je Izvršni komitet na sjednici u utorak razmatrao izborni rezultat SNSD-a, te da je ocijenjeno da je ova stranka veoma zadovoljna i da su ispunjeni svi zacrtani ciljevi, prenosi agencija Srna.\nOn je naglasio da će brzim formiranjem Vlade biti dokazana stabilnost Srpske u institucionalnom i svakom drugom smislu. Kovačević je rekao novinarima u Palati Republike da je Višković doktor nauka i univerzitetski profesor koji je bio šef Kluba poslanika SNSD-a u Narodnoj skupštini Srpske.\n"Komitet je donio smjernice za razgovore sa koalicionim partnerima i vjerujemo da će dio skupštinske većine u narednom mandatu biti DNS, SP, Ujedinjena Srpska, NDP i grupa Obrena Petrovića iz Doboja. Danas krećemo u razgovore sa koalicionim partnerima i vjerujemo da će Srpska veoma brzo dobiti novu Vladu čime će biti dokazana stabilnost Srpske u institucionalnom i svakom drugom smislu", poručio je Kovačević.\nDosadašnja predsjednica Vlade RS Željka Cvijanović na proteklim je izborima izabrana za predsjednicu ovog bh. entiteta, dok je dosadašnji predsjednik RS Milorad Dodik izabran za srpskog člana Predsjedništva BiH.\nSjednici Izvršnog komiteta SNSD-a su prisustvovali lider SNSD-a Milorad Dodik, potpredsjednik SNSD-a Željka Cvijanović, generalni sekretar Luka Petrović i ostalo rukovodstvo partije.\nNakon sjednice Izvršnog komiteta, u Palati Republike u toku je sastanak funkcionera SNSD-a, predvođenih Miloradom Dodikom, sa čelnicima SP-a, a nakon toga slijede sastanci sa rukovodstvima DNS-a i Ujedinjene Srpske.


MILOŠ VUČEVIĆ: Sastav nove Vlade Srbije u ponedeljak ili utorak\nIlustracija, Foto: Grad Novi Sad\n14.10.2020. 19:18h 14.10.2020. 19:33h\nNOVI SAD - Gradonačelnik Novog Sada Miloš Vučević izjavio je danas da nema problem sa time da se pohvali da je jedini gradonačelnik ovog grada koji je biran na tu funkciju tri puta uzastopno. On je najavio da ćemo već u ponedeljak ili utorak videti sastav nove Vlade Srbije.\nVučević je istakao da je veoma zadovoljan što je izabran za gradonačelnika, a ne za neku veću funkciju, te da je celu predizbornu kampanju i izneo kao prvi čovek na gradskoj listi Srpske napredne stranke.\nOn je, gostujući u emisiji Pravi ugao Radio-televizije Vojvodine, rekao da mu je velika čast ukazana da vodi Novi Sad u neke bolje vode, mada ne beži od toga kao potpredsednik SNS ima uticaje u organima stranke.\nGovoreći o tome zašto se toliko čeka sa formiranjem nove Vlade Srbije, Vučević je podsetio da mi sve vreme imamo Vladu, doduše ne sa punim kapacitetom , ali koja funkcioniše, te da se ceo proces nalazi u ustavnim okvirima.\n"Ne vidim u čemu je drama, ako je Ustav predvideo rok od 90 dana za izbor nove Vlade. To nije stvar matematike, nego politike. I ne radi se o tome da je teško dogovoriti se unutar SNS, nego treba iznaći najbolje rešenje i prave kandidate", istakao je Vučević.\nOn je rekao da je prirodno da Ana Brnabić dobije podršku za mandatara i da je to dokazala u prethodnom periodu, te da ćemo u ponedeljak, utorak videti sastav nove vlade.\n"Imaćemo vladu kontinuiteta i nikakve dramatične promene neće doći, neće biti strateških pomeranja. Imaćemo dva nova ministarstva, jedno u vezi sa natalitetom, a drugo u vezi sa unutrašnjim dijalogom", rekao je Vučević i ponovio da nije lako sastaviti vladu, već da je to je posao koji zahteva brižljivu procenu.\nNa konstataciju da je Branislav Nedimović bio prvi na republičkoj listi SNS na izborima, te da se spekulisalo da će on biti premijer, Vučević kaže da ne može da se povlači paralela sa lokalnim izborima i redosledu na listi jer na lokalnim izborima morate biti izabrani za odbornika, da bi kasnije bili birani za gradonačelnika, a na republičkim ne morate biti poslanik da biste bili premijer.\nKomentarišući informacije da je bilo korupcije u Vladi, Vučević kaže da nema informacija o tome i da to nije stranačko pitanje, nego bezbednosno.\n"Sigurno da je bilo kadrovskih promašaja u Vladi, ja mogu da kažem da sam ja imao kadrovskih promašaja. Bilo je vrlo oprečnih mišljenja na Predsedništvu SNS o kadrovskim rešenjima", rekao je on.\nNa pitanje da li ćemo lidera SPAS-a Aleksandra Šapića videti u republičkoj vladi, s obzirom na to da je postao koalicioni partner SNS-u u Novom Sadu, Vučević odgovara da to nema nikakve veze, te da je u gradsku vlast Šapić ušao jer je prihvatio program razvoja Novog Sada.\nZa predloženo ministarstvo za dijalog kaže da bi trebalo da posluži tome da se institucuionalizuje unutrašnji dijalog unutar vladinog i nevladinog sektora, raznih grupacija i sfera, i da je dobro da to bude institucionalno sređeno.\n"Dijaloga nema zbog druge strane koja je odbila da učestvuje na izborima. Još jedna šansa, poziv da se taj dijalog intenzivira", zaključio je Vučević.\nMILOŠ VUČEVIĆ ZA GLAS SRPSKE: SNS podrzava ideju Dodika o automatskom državljanstvu Srbije za sve građane Republike Srpske\nVUČEVIĆ: Oduševljen sam prostorom, razgledajući ove rukotvorine simbolično smo putovali kroz Vojvodinu\nVUČEVIĆ: Izgradnjom ovog koridora, brze pruge i i budućeg autoputa Novi Sad - Zrenjanin, rešeni ključni saobraćajni problemi\nVlada SrbijeMiloš VučevićNovi SadgradonačelnikSNSAna BrnabićAleksandar Šapić


Davni san ostao nedosanjan, mogu li crno-beli da se oporave od Burse – Srbija Sport\nby SrbijaSport 21.04.2022., 16:08\nDa je najteže pobediti već unapred dobijene utakmice najbolje su na svojoj koži osetili košarkaši Partizana, koji su, iako veliki favoriti, eliminisani već u prvom plej-of meču Evrokupa.\nBursa je došla u Arenu kao autsajder, odigrala verovatno najbolji meč u sezoni i pomalo srećno, ali i zhavaljujući greškama crno-belih u završnici meča, došla do istorijskog trijumfa.\nA sve je bilo na strani crno-belih pre duela sa turskim predstavnikom.\nDobrim igrama u ligaškom delu takmičenja Partizan se izborio da bar prva dva meča plej-ofa igra pred domaćim navijačima, koji su u Areni napravili nezaboravni ambijent.\nProtivnik je bio, činilo se, po meri, ekipa koja može da pomrsi račune favoritima, ali ekipa koju pretendent na najviši plasman mora da pobedi, makar i na mišiće.\nNa strani crno-belih, odnosno na njihovoj klupi, sedeo je najbolji evropski trener, koji, istina, nema previše iskustva vođenja ekipa u Evrokupu, ali u svojoj vitrini ima devet titula šampiona Evrope.\nMeđutim, kao da je atmosfera u Areni stvorila veći pritisak domaćoj ekipi, nego gostima koji nisu imali šta da izgube, a što je potvrdio i trener Burse Dušan Alimpijević.\nU vrlo ravnopravnom meču, crno-beli su uspeli da stignu prednost rivala u poslednjoj deonici i kad je delovalo da se sve namestilo, odnosno da Partizan krstari ka pobedi, vratile su se neke stare boljke potcenjivanja protivnika, pravljenja početničkih grešaka, dozvoljavanja lakih poena ekipi koja je u nokdaunu.\nBursa je nekako izvukla produžetak, a u dodatnih pet minuta bilo je očigledno da su crno-beli ošamućeni, dok je protivnik nastavio u istom ritmu osokoljen neočekivanom prilikom da ostvari veliki trijumf.\nBacili smo godinu dana, rekao je Obradović na konferenciji na novinare posle meča, a njegov izraz lica jasno je odražavalo pojavu čoveka koji je ne samo razočaran i nezadovoljan rezultatom, već je potpuno šokiran onime što su njegovi igrači dozvolili protivniku u poslednjih pet-šest minuta utakmice.\nI zaista tako izgleda. Posle 2019/20, u kojoj je Partizanu zbog prekida uzrokovanim koronavirusom uskraćeno pravo da se bore za sve trofeje, a igre i rezultati su opravdavali veru navijača, protraćena je još jedna godina u kojoj su crno-beli mogli da naprave veliki uspeh.\nCrno-beli su izgubili priliku da se bore za jedini trofej koji nedostaje u kjlupskim vitrinama, a sada će najteži posao Željkovog stručnog štaba biti kako da pomognu igračima da se izdignu iz situacije i preusmere misli na borbu za trofeje u preostala dva takmičenja.\nKako god to zvučalo, šokantni poraz može biti i dobra stvar za crno-bele.\nUpravo su ovo situacije u kojima se jasno može iskristalisati ko od igrača ima kvalitet za najveće domete, a ko će sebi dozvoliti da mu jedan poraz, ma koliko bolan bio, “odseče ruke”.\nNije uvek lako, ali je uvek lepo navijati za Partizan, reči su čuvenog Duška Radovića, a jedini način da se crno-beli izvuku iz ove situacije je da pojačaju treninge i napadnu titule u ABA i KLS ligi.\nCrno-bele prvo očekuje plej-of Jadranske lige, gde će protivnika u polufinalu saznati tek posle baraža.\nUkoliko uspešno prebrode tu prepreku, u finalu regionalnog takmičenja ih čeka najverovatnije Crvena zvezda, a igrači Partizana pokušaće da osvoje ABA trofej prvi put od 2013. godine.\nZa kraj sezone ostalo je da se odigraju mečevi nacionalnog šampionata, koji već odavno nemaju ozbiljan takmičarski karakter, već služe timovima, pre svih Partizanu i Crvenoj zvezdi, za popunjavanje praznih mesta u klupskim vitrinama.\n“Jedan davni san”, kako glase reči navijačke pesme, ostao je nedosanjan. Sada je vreme za povratak u realnost.


Nova zaštita od korone – nazalna verzija "sputnjika V" - mediji.net\nNova zaštita od korone – nazalna verzija "sputnjika V"\nRuski stručnjaci su izumeli nazalnu verziju "sputnjika V" kao dopunski oblik zaštite od koronavirusa, a gradonačelnik Moskve Sergej Sobjanjin je najavio da će sve tri faze kliničkih ispitivanja ovog preparata biti sprovedene u Moskvi.\n"Istražujemo i nove načine za zaštitu od virusa korona. Stručnjaci su razvili nazalnu verziju sputnjika V pri čijoj se primeni imunitet formira zoni nosne šupljine. Taj preparat neće zameniti vakcinaciju, ali može da bude dobar dopunski oblik zaštite. Sve tri faze kliničkih ispitivanja planiramo da sprovedemo u Moskvi", naveo je gradonačelnik.\nsputnjik lajtPročitajte još na ovu temu\nvirusa koronaPreko 2000 vesti\nklinička ispitivanjaPročitajte još na ovu temu\nkorona virusaPreko 1200 vesti\nkorona-virusaPreko 300 vesti\nKORONOM ZARAŽEN MINISTAR POLICIJE! Nije imao simptome, ali je na kraju dobio pozitivan test!\nNemački ministar unutrašnjih poslova Horst Zehofer od danas je u kućnoj samoizolaciji jer je utvrđeno da je pozitivan na koronavirus.\n"Postoje neke dostupne informacije koje ukazuju na povećanu prenosivost (virusa)", navela je tehnička direktorka SZO Marija van Kerkove, prenosi Rojters.Indijski mutirani tip kovida 19 je do sada otkriven u nekoliko evropskih zemalja, poput Velike Britanije, Nemačke, Rumunije, Francuske, Švajcarske...\nNovi kontigent od 20.000 doza ruske vakcine 'Sputnjik V protiv virusa korona stigao je danas na Institut ''Torlak'', saopštilo je Ministarstvo zdravlja.\nNajnovije istraživanje pokazalo je da je čak 59 odsto Japanaca za definitivno otkazivanje Olimpijskih igara, dok 39 odsto njih smatra da bi najveća svetska smotra sporta trebalo da se održi, javlja Rojters.


Radio România Internaţional/ Vesti/ Vesti 10.07.2019\nIzveštaj GRECO koji je objavljen u utorak je ,,novi crveni karton'' za vladu Socijaldemokratske partije (PSD) i Alijanse liberala i demokrata (ALDE), izjavio je danas predsednik Klaus Johanis.\nIzveštaj GRECO koji je objavljen u utorak je ,,novi crveni karton'' za vladu Socijaldemokratske partije (PSD) i Alijanse liberala i demokrata (ALDE), izjavio je danas predsednik Klaus Johanis. On je dodao da dokument sledi liniju Izveštaja o Mehanizmu za saradnju i verifikaciju i preporuka Venecijanske komisije. Predsednik države je tražio ukidanje specijalne sekcije za istragu prekršaja u sudstvu inicijativom Vlade. Predsednik je tražio od vlade da pod hitno pokrene nacrt zakona shodno kome će se zakoni u oblasti sudstva postaviti u koordinatama pravne države, u skladu sa željiom naroda i shodno preporukama evropskih institucija. GRECO – telo za borbu protiv korupcije Saveta Evrope – kaže da je Rumunija učinila veoma malo koraka u usvajanju mera za suzbijanje korupcije u redovima parlamentaraca, sudija i tužilaca i da bi odgovorila na zabrinutosti u vezi sa kontroverznom reformom u pravosuđu.\nEvropska komisija revidirala je u porastu na 4% procene o porastu rumunske privrede u tekućoj godini u uslovima u kojima je maja meseca komunitarna Vlada naznačila napredak bruto društvenog proizvoda od 3,3%. Komisija je objavila u sredu letnju ekonomsku prognozu. Za sledeću godinu, Evropska Komisija procenjuje neznatno usporavanje napredovanja rumunske ekonomije, na 3,7% u poređenju sa 2019. Očekuje se da stopa inflacije u Rumuniji iznosi 4,2% ove godine i 3,7% sledeće godine. Evropska komisija je u maju procenila stopu inflacije od 3,6% u 2019. godini i 3% u 2020. godini. Prethodno je Nacionalni Institut za Statistiku objavio da je godišnja stopa inflacije pala na 3,84%. Sredinom maja, Narodna banka Rumunije povećala je prognozu inflacije na 4,2% i procenila inflaciju od 3,3% za 2020. Sa druge strane, trgovinski deficit Rumunije povećan je za 6,5 milijardi evra nakon prvih pet meseci ove godine, i veći je za 30% u odnosu na isti period prošle godine. U odnosu na januar-maj 2018. godine, izvoz je porastao za skoro 4,5%, ali je uvoz znatno povećan za 8,3%.\nPredsednik Evropske komisije Žan-Klod Juncker zakazao je u četvrtak sastanak s bivšim socijaldemokratskim evropskim poslanikom Joanom Mirćom Paškuom, koga je predložila Vlada Rumunije da preuzme mesto evropskog komesara za regionalnu politiku. Predlog Rumunije dolazi nakon ostavke Korine Krecu koja je na evroparlamentarnim izborima izabrana za evroparlamentarca. Prethodno je predsednik komunitarne vlade zatražio od Saveta da ne imenuje druge komesare za upražnjena mesta za četveromesečni mandat, ali, kako javlja dopisnik Radio Rumunije u Briselu, njegov zahtev je odbijen. Dodela novih portfelja je isključiva odluka predsednika Evropske komisije, koji će uzeti u obzir veštine i kompetencije kandidata, izjavila je Komunitarna izvršna vlast. Drugo upražnjeno mesto je mesto komesara za digitalne politike i pripada Estoniji.


BEOGRAD - General u penziji Vojske Republike Srpske Radivoj Miletić, optužen za zločine nad Muslimanima u Srebrenici i Žepi 1995. godine, otputovao je juče u podne iz Beograda u Hag, prenosi agencija Beta.\nMiletić je sa beogradskog aerodroma otputovao u pratnji ministra za državnu upravu i lokalnu samoupravu Srbije Zorana Lončara. On je oko 10 sati stigao na aerodrom u pratnji porodice i uz jako policijsko obezbeđenje.\nVlada je u petak saopštila da je Miletić odlučio da dobrovoljno ode u Haški tribunal, a da će mu vlada pružiti sve potrebne garancije da bude na slobodi do početka suđenja. Haški tribunal otpečatio je 24. februara optužnicu protiv bivših generala Vojske RS Milana Gvera i Radivoja Miletića, kojom im na teret stavlja zločine nad muslimanima u Srebrenici i Žepi 1995. godine.\nDan kasnije, Tribunal je otpečatio i optužnicu protiv takođe generala u penziji Vojske Republike Srpske Zdravka Tolimira, koji se nalazi na istoj optužnici kao Gvero i Miletić.


PUTEVI SRBIJE: SPREMNO DOČEKUJEMO LETNJU SEZONU - TV 4S\nJP „Putevi Srbije“ spremno i organizovano dočekuje letnju sezonu i pojačan intenzitet saobraćaja na srpskim autoputevima.\nIntenziviran je rad na naplatnim stanicama, svi kanali za naplatu putarine i distribuciju kartica su u funkciji 24 časa dnevno bez pauze. Povećan je broj inkasanata na naplatnim stanicama kako bi se obezbedio nesmetan prolazak vozila usled pojačanog saobraćaja na autoputevima u Republici Srbiji.\nNajbrži prolazak kroz naplatne stanice omogućava elektronska naplata putarine (ENP) koja značajno skraćuje vreme putovanja i omogućava vozilima prolazak bez zaustavljanja, a ujedno predstavlja i jeftiniji vid plaćanja putarine.\nUčesnici u saobraćaju putem portala na autoputevima i aplikacije za mobilne telefone „Putevi Srbije“, informišu se u realnom vremenu o eventualnim zadržavanjima na naplatnim stanicama, prekidima saobraćaja, stanju kolovoza, vremenskim prilikama i drugim neophodnim informacijama.\nDetaljne informacije o stanju na državnim putevima Republike Srbije u realnom vremenu, možete naći na internet prezentaciji JP „Putevi Srbije” na linku: https://www.putevi-srbije.rs/index.php/sr/servisne-informacije-all\nPratite nas i na društvenim mrežama Tviter, Instagram i Fejsbuk!\nJP „Putevi Srbije” apeluje na sve učesnike u saobraćaju da ne kreću na put tokom najtoplijeg dela dana, prilagode brzinu uslovima na putu, drže bezbedno odstojanje i poštuju saobraćajnu signalizaciju.\nJP „Putevi Srbije“ svim učesnicima u saobraćaju želi srećan put!


Dani jorgana i du...\nFJELLDAL JASTUK SA VLAKNOM Sa navlakom od 100% poliesterskog mikrovlakna tretiranom aloe verom za mekoću, Ispunjen silikoniziranim loptastim vlaknom (650 g), Periv na 60°C, 50x70 cm samo 1500 din! GOLD T65 NADDUŠEK Sa jezgrom od vazdušaste memorijske pene koja ublažava pritisak na telo, Meka, dugotrajna navlaka prošivena vazdušastom gel memorijskom penom, Visina: 8 cm 80x200 cm samo 8000 din! TANE BAŠTENSKA GARNITURA Uključuje sto podesive visine, dvosed i 2 taburea, Sto: čelik i veštačko drvo, Š65xD110xV25/55 cm, Dvosed i taburei: čelik i petan, Set može da bude raspoređen u tri različita položaja, Sa vodootpornom navlakom i kvalitetnim jastucima sa dugotrajnom navlakom od poliestera samo 40 000 din! STORD PODESIVA STOLICA Aluminijum i petan, Klizno podešavanje naslona i oslonca za noge, Sa jastucima samo 22 500 din! VANTORE SKLOPIVA STOLICA Sklopiva baštenska stolica od nauljenog tvrdog drveta, FSC-sertifikovano drvo samo 4750 din! MARIELYST LOUNGE BAŠTENSKA GARNITURA Sto Š92xD59xV43 cm sa odgovarajućim dvosedom i 2 fotelje od plastike sa UV-zaštitom, Sa jastucima samo 25 000 din! MALT PAVILJON Čelični ram i vodoodbojno*** poliestersko platno, Hidrostatički stub: 300 mm, Težina: 35 kg, Sa odvojivim stranicama, Dve bočne stranice mogu da se podignu i služe kao tende, Š2,5xD2,5xV2,65 m samo 27 500 din!


Barozo čestitao Podgorici na postignutom napretku\nDanas je predsjednik Evropske komisije, Manuel Barozo, u Briselu razgovarao sa crnogorskim premijerom Milom Đukanovićem. Dva su razloga za to. Crna Gora je juče dobila Upitnik Evropske komisije koji je priprema za mišljenje EK o spremnosti zemlje da se pridruži Evropskoj Uniji, dokumentom čije izdavanje se očekuje do kraja naredne godine. I drugi razlog je zeleno svjetlo komisije da Crna Gora dobije bezvizni režim sa zemljama šengena početkom naredne godine. Za evropsku stranu je to jasan dokaz kretanja cijeog regiona u pravcu Brisela.\nU Briselu se ocjenjuje da su ovi dani od posebnog značaja za Crnu Goru, ali i regionalni proces evropskih integracija. Nakon što je Podgorica krajem prošle godine podnijela aplikaciju za punopravno članstvo u EU, aprila ove godine je Vijeće ministara EU odlučilo da pozove Evropsku komisiju da sačini mišljenje o tome da li je Crna Gora spremna da se pridruži evropskoj asocijaciji država. Prethodna iskustva govore kako je za takav posao potrebno nešto više od godinu dana, tako da se konačna riječ Komisije očekuje krajem naredne godine. U međuvremenu, evropski komesar za proširenje je crnogorskoj vladi predao Upitnik sa brojnim pitanjima, a odgovori na njih bi trebali pomoći Briselu da jasnije sagleda crnogorske mogućnosti da odgovori punopravnom članstvu. Uz ovo, još je svježa vijest da je Crna Gora na listi država koje bi početkom naredne godine trebale dobiti bezvizni režim.\n"Vjerujem da je zaista dobra vijest za sve stanovnike Crne Gore da je, kao što znate, EK predložila ukidanje viza sa novim biometrijskim pasošima za sve države šengena. Čestitam premijeru Đukanoviću na do sada obavljenim pripremama koje su to i omogućile. Sada je važno da se i svi preostali uslovi ispune kako bi države članice EU podržale bezvizni režim sa Crnom Gorom”, kazao je predsjednik Evropske Komije Žoze Manuel Barozo.\nCrnogorski premijer je naveo ključni događaj za Crnu Goru.\n“A to je bila promocija koju je objavio evropski komesar za proširenje, Oli Ren, promocija dvije važne odluke EK. Prve da započne jedan veoma važan proces, važan za narednu fazu evropskog pridruživanja Crne Gore, a to je proces uručivanja Upitnika sa nešto više od dvije hiljade pitanja čiji odgovori treba da nas dovedu do, vjerujem, u bliskoj perspektivi, statusa kandidata za pridruživanje i do definisanja termina početka pregovora".\nDrugi važan događaj je, naglašeno je, preporuka komisije da građani Crne Gore od prvog januara naredne godine mogu slobodno putovati prostorom šengena. To je, ocjenjuje se u Briselu, od važnosti ne samo za Crnu Goru, već i za ukupni proces približavanja zapadnog Balkana evropskoj matici.


HITNO! POSAO Fizički radnik Jagodina - 59 aktuelnih poslova - Oglasi za posao Jooble\n...ostale velike gradove u Srbiji. Poslovi preko omladinske zadruge kreću se od manuelnih i fizičkih poslova pa do visoko-intelektualnih poslova. Za potrebe poslodavca iz Beograda tražimo radnike na radnom mestu: DELJENJE FLAJERA (Ćuprija) Opis: - Potrebni omladinci za...\n...ostale velike gradove u Srbiji. Poslovi preko omladinske zadruge kreću se od manuelnih i fizičkih poslova pa do visoko-intelektualnih poslova. Za potrebe poslodavca iz Beograda tražimo radnike na radnom mestu: PODELA FLAJERA (Ćuprija) Opis: - Potrebni omladinci za...


Beokom servis - Blic Online\nIako su se još sa prvim pahuljama ove zime mnogi vozači u glavnom gradu ponadali da se ostavljanje automobila u nekoj od parking zona neće naplaćivati, iz "Parking servisa" ubrzo je stigao odgovor da se na ovakvu olakšicu ne može računati. Međutim, skorašnja izjava dobijena iz ovog preduzeća otišla je i korak dalje.\nŽiri za vikend obilazi NAJLEPŠE OKIĆENE KUĆE u Beogradu\nKonkurs za najlepše okićenu kuću je završen pre nekoliko dana, a obilazak bajkovitih beogradskih domova predstavnici "Beokom servisa" odložili su za vikend.\nBeograđani, prijavite deponije i napuštena vozila\nGradska uprava grada Beograda pokrenula je akciju uređenja prestonice i pozvala sve građane da prijave divlje deponije i napuštena vozila.\nNAKON PISANJA "BLICA" Postavljene betonske barijere na "putu smrti" na Adi Huji\nProlaz koji su nesavesni građani otvorili skinuvši žičanu ogradu koja je predstavljala zaštitu da automobili ne bi mogli da izlaze na "put smrti" na Adi Huji, gde su 22. novembra 2014. godine, u saobraćajnoj nesreći, poginuli Nemanja Antić (18), Anastasija Stajić (16) i Milo Janković (20), a povređeni su Milica Jokić (18) i sin Olje Bećković - Luka Višnjić (18), danas je zatvoren betonskim barijerama.\nSNEG U BEOGRADU Klizavo na putevima, radnici na terenu\nPadavine su manjeg intenziteta, i po najavama Republičko hidrometeorološkog zavoda, do sredine dana bi trebalo da prestanu. Trenutno je na ulicama 164 vozila i 1385 radnika raspoređenih u tri smene, tako da je grad očišćen od snega i sve za sada funkcioniše normalno, rekoa je za "Blic" Darko Glavaš direktor "Beokom servisa".\nGlavaš: Na ulicama tokom dana angažovano 1.200 radnika i 204 vozila zimske službe\nSneg pada na celoj teritoriji Beograda, ali nema većih problema, izjavio je direktor "Beokom servisa" Darko Glavaš, navodeći da se na ulicama nalaze ekipe Beograd puta, koje održavaju ulice prvog o drugog prioriteta, kao i ekipe "Gradske čistoće" i "Zelenila Beograd".\nGradonačelnik: Novi softver "Beokom servisa" omogućava bolje i brže rešavanje problema građana\nGradonačelnik Beograda Siniša Mali prisustvovao je danas puštanju u rad nove korisničke aplikacije "Beokom servisa" koja omogućava lakšu i neposredniju komunikaciju sa građanima.\nProstor oko Autobuske stanice gde borave migranti radnici čiste 24 sata\nProstor oko Autobuske stanice i Ekonomskog fakulteta, gde uglavnom borave migranti koji kroz Beograd prolaze na putu ka zemljama EU, čisti se i održava 24 sata dnevno, u tri smene, izjavio je direktor Beokom - servisa Darko Glavaš.\nZbog vrućina cisterne za vodu na prometnim lokacijama u gradu\nZbog najavljenih tropskih vrućina, JKP "Beogradski vodovod i kanalizacija" postaviće danas cisterne sa vodom za piće na nekoliko lokacija u gradu, saopšteno je iz "Beokom servisa".\nPočelo uređenje Zemunskog keja i prilaza plaži Lido\nNa inicijativu opštine Zemun i građana, "Beokom" je zajedno sa javnim komunalnim preduzećima počeo uređenje Zemunskog keja i prilaza plaži Lido.\nOdnošenje kućnog smeća u Ulici vojvode Stepe\nAkcija odnošenja kućnog smeća koje su nesavesni građani ostavljali na mestima gde su ranije stajali kontejneri, u Ulici vojvode Stepe biće organizovana danas, od 20 do 22 časa.


Ukoliko kišni dani i sivi oblaci utiču na vaše raspoloženje, znajte da niste jedini. Negativno raspoloženje izazvano lošim vremenom toliko je uobičajeno da čak postoji i medicinski naziv za njega – "sezonska depresija". Ona više pogađa žene od muškaraca, iako pravi razlozi za to još uvek ostaju neistražena misterija.\nVažno je napomenuti da se veza između ovih hormona i lošeg raspoloženja tokom 'sivih i tmurnih' dana još uvek proučava, iako se generalno veruje da su dokazi poprilično očigledni. Poznato nam je da mozak otpušta serotonin, koji nam podiže nivo raspoloženja, kada oči detektuju svetlo, a melatonin nas uspava kada detektuju tamu.\nFoto-ilustracija: Foter/DeaPeaJayFoto-ilustracija: Foter/DeaPeaJay


Press Online :: Džet set :: PRE 23 GODINE Ovako su Ceca i Arkan igrali nasred TRGA dok su padale NATO BOMBE: Nije važno koja sila je ispred vas, već kakve SVETINJE BRANIMO (VIDEO)\nPRE 23 GODINE Ovako su Ceca i Arkan igrali nasred TRGA dok su padale NATO BOMBE: Nije važno koja sila je ispred vas, već kakve SVETINJE BRANIMO (VIDEO)\nDanas se navršilo tačno 23 godine od početka bombardovanja tadašnje Savezne Republike Jugoslavije od strane Nato pakta. Protiv bombardovanja, u znak protesta i solidarnosti, te 1999. godine, tačnije 29. aprila, na Trgu republike u Beogradu, bili organizovani zajednički koncerti velikih pevačkih zvezda, a svako od njih nosio je posebno obeležje, tako zvani “target” kojim su simbolično bili žive mete agresoru.\nFoto: Printscreen YouTube/Prostorni Aktivista\nSvetlana Ceca Ražnatović, Ceca Slavković, Dragan Kojić Keba, samo su neke od naših velikih zvezda koji su pevale na Trgu i time još jednom pokazale hrabrost, ali i lojalnost državi i narodu kao i patriotizam.\nNaravno, na ovaj nastup Ceca je došla u pratnji svog supruga Željka Ražnatovića Arkana, a snimak sa tog događaja i danas je viralan na Jutjubu.\nNije bitno koja je sila ispred nas, sa kakvim namerama. Najbitnije je šta mi branimo, koje su svetinje u pitanju, a jasno je svima da je to Kosmet, jer je to srpska zemlja, srce Srbije i svi ćemo ga branti - rekla je Ceca, a zatim je usledio kadar na kome se ona i pokojni Arkan drže za ruke i igraju zajedno.


Agencija za bezbednost saobraćaja na teritoriji opštine Vrbas organizovala je akreditovan seminar za zdravstvene radnike te opštine o prevenciji povrede dece kao putnika u vozilu.\nImajući u vidu da deca najčešće stradaju kao putnici u vozilu, Agencija za bezbednost saobraćaja prepoznala je značaj i ulogu zdravstvenih radnika u sistemu bezbednosti saobraćaja kao i unapređenje njihovog znanja u ovoj oblasti kako bi se ukazalo roditeljima na važnost pravilnog prevoženja dece u saobraćaju, nakon izlaska iz porodilišta.\nTom prilikom, održana su predavanja na temu bezbednog učešća dece u saobraćaju i ukazano je na veliku ugroženost najmlađih, koja se može smanjiti adekvatnom upotrebom dečijih auto sedišta. Polaznici seminara radili su testove znanja da bi se utvrdilo u kom stepenu su usvojili znanja sa kojima su upoznati tokom održanog seminara. Poseban deo seminara se odnosio na praktičnu obuku , gde su svi prisutni imali priliku da se upoznaju sa pravilnim načinom postavljanja auto- sedišta u vozilu.\nAkreditovan seminar su sproveli zdravstveni radnici iz Instituta za javno zdravlje Vojvodine u saradnji sa Institutom Batut i Centra za promociju bezbednosti iz Novog Sada.\nAgencija za bezbednost saobraćaja organizovaće akreditovane seminare na celoj teritoriji Republike Srbije, sa ciljem promene stavova koji utiču na ponašanje učesnika u saobraćaju , a ljudski faktor je prisutan u većini saobraćajnih nezgoda.


Utrka za Predsjedništvo: Radončić shvatio da nema šanse, "žrtvuje" Omerbegović-Arapović? - mojusk.ba\nAdisa Omerbegović-Arapović, koju je Fahrudin Radončić postavio za potpredsjednicu u Savezu za bolju budućnost (SBB) a njenog supruga, bivšeg menadžera CCI-a Adisa Arapovića, za šefa izbornog štaba stranke, moguća je kandidatkinja SBB-a za Predsjedništvo Bosne i Hercegovine.\nOna je večeras u programu TV1 kazala kako za njenu kandidaturu “postoji mogućnost”.\n– Moram priznati da je predsjednik Radončić izrazio svoju spremnost iako je on neko kome nema premca ili nema rivala kada su njegova ostvarenja u pitanju – pohvalila je šefa, a u tom tonu je i nastavila:\n-U BiH ne postoji čovjek koji ima više ostvarenja iza sebe od njegovog novinskog lanca do velepnih zgrada koje je izgradio diljem BiH. Jednsotavno on nema rivala i smatramo da generalno SBB-ov kandidat nema rivala kada je kandidatura za člana Predsjedništva u pitanju – kazala je Omerbegović-Arapović.\nInače, Radončić koji “nema rivala” dva puta do sada je izgubio utrku za Predsjedništvo BiH.\nDodala je da, ako dođe do odluke na organima stranke “da je vrijeme da žena, Bošnjakinja uđe u Predsjedništvo to je mogućnost”.\n– Ali, u isto vrijeme mi nemamo razlog da kažemo da li je to predsjednik Radončić ili bilo ko drugi u ovom trenutku jer jednsotavno imamo, možda, taj luksuz. Sve ostale starnke se, u ovom trenutku, lome na ovom pitanju – kazala je u Dnevniku TV1 Omerbegović-Arapović.\nRadončić je ranije na jednoj od konferencija za medije na pitanje novinara da li će se kandidirati za člana Predsjedništva BiH, kazao da “ukoliko SDA kandidira Sebiju Izetbegović za članicu Predsjedništva, nije isključeno i da SBB ponudi ženu kao kandidata”. S druge strane, Omerbegović-Arapović je na TV1 kazala kako SBB-ova odluka o kandidatu za Predsjedništvo nije uvjetovane time kakvu će odluku u tom pogledu donijeti SDA kada je njihov kandidat u pitanju.


Insajder | Domovima zdravlja u Republici Srpskoj raspoređeno 20.000 doza vakcina\nDomovima zdravlja u Republici Srpskoj raspoređeno 20.000 doza vakcina\nDomovima zdravlja širom Republike Srpske je raspoređeno 20.000 doza vakcina među kojima su vakcina Sinovak, Astra Zeneka i Fajzer, a u cilju nastavka vakcinacije stanovništva u Republici Srpskoj, saopšteno je iz Vlade Srpske.\nAgencija za lijekove i medicinska sredstva BiH odobrila je danas korištenje kineske vakcine Sinovak, koja je dio donacije Republike Turske, a prethodno, Agencija je odobrila korištenje vakcina Fajzer i Astra Zeneka.\n- Nastavak imunizacije stanovništva provodi se prema Planu vakcinacije, a za čiju su realizaciju zaduženi Institut za javno zdravstvo i zdravstvene ustanove. Prema planu plaćenih i ugovorenih vakcina Sputnjik, a prema informacijama koje imamo od proizvođača, očekuje se da do kraja nedjelje bude isporučena značajna količina doza ruske vakcine Sputnjik - navodi se u saopštenju.\nPrema planu nabavke vakcina Vlada Republike Srpske do sada je u ove namjene izdvojila i platila 20 miliona KM, a što omogućava vakcinaciju 500.000 stanovnika u Republici Srpskoj.


Premijer Srbije Aleksandar Vučić posetio je danas pripadnike 204. vazduhoplovne brigade i 250. raketne brigade Vojske Srbije na aerodromu u Batajnici, najavio kupovinu dva nova helikoptera i poručio da u srpskoj vojsci nema sukoba i podela.\n12.04.2015. - 14:02h\nVučić je aerodrom posetio sa ministrom odbrane Bratislavom Gašićem, načelnikom Generalštaba VS generalom Ljubišom Dikovićem, komandantom RV i PVO general-majorom Rankom Živakom koji su, sa komandantima 204. vbr i 250. rbr brigadnim generalom Predragom Bandićem i pukovnikom Savom Milenkovićem razgovarali o analizi stanja u srpskom vazduhoplovstvu.\nOn je, u obraćanju novinarima, rekao da je opredeljenje da se čuva vojska, unapređuju njeni resursi i kapaciteti, kako bi uvek bila spremna da sačuva svoju zemlju, iako Srbija vodi "miroljubivu politiku i ne očekuje nikakve probleme".\nNajavio je da će se odmah krenuti u nabavku dva helikoptera Mi-17 ili modenijeg Mi-171, jer, treba da ojačamo transportnu avijaciju.\nTakođe, već na sednici Vlade Srbije u četvrtak biće, kako je rekao, doneta odluka o finansiranju nabavke rezervnih delova za kompletnu lovačku avijaciju. "To nije mali novac. Cilj nam je da imamo sve četiri dvadesetdevetke i dvadesetjedinicu u najboljem mogućem stanju, a želja nam je da do kraja 2016. imamo četiri jednoseda i dva dvoseda. Za sve ovo, osim ovog poslednjeg, izdvojili smo novac ili će on biti izdvojen u četvrtak na sednici vlade", rekao je Vučić navodeći da je reč o 400 plus 200 miliona dinara.\nPremijer je zahvalio pripadnicima VS na požrtvovanosti i hrabrosti i poručio im da će imati još mnogo teških zadataka i bezbroj problema u budućnosti. "Suočavaće se s mnogo muka, to je njihov posao, težak, ali najlepši, koji zahteva posebne, drugačije ljude, koji ne štede sebe, koji se bore i vole ovu zemlju više od nas običnih ljudi", rekao je Vučić.\nDodao je da pripadnici VS ne moraju više da brinu da će im životni standard biti umanjivan "na bilo koji način", već da će pre kraja godine osetiti boljitak, "kao i policajci i drugi građani".\nPrimetivši da je bilo ideja da mi svoju avijaciju ugasimo kako bi nam neko drugi i radarski, ali i u policijskom smislu štitio nebo, Vučić je bio izričit: "Mi takve ideje ne prihvatamo. Srbija će sama da štiti svoje nebo, suverenitet i vazdužni prostor i bićemo osposobljeni to da radimo", podvukao je Vučić.\nNa pitanje novinara da li u VS postoje sukobi, Vučih je poručio da nema sukoba, da je VS jedinstvena, snažna i spremna da odgovori na sve zadatke.\nOn je dodao da je danas bilo razgovora i o nedavnom padu helikoptera VS kada je stradalo sedam osoba.\nKako je objasnio poštovanje procedura se podrazumeva, ali postojaće i slučajevi kada, uprkos svemu, dolazi do tragedija. "Za nas je važno da i dalje postoje duh u vojsci, borbenost, hrabrost, odvažnost i želja da se pomogne ljudima. Ako je pitanje da li će sutra neko da poleti i spasava našu decu i pomaže da se sajlama spuštaju da bi izvukli starce iz vode ili zapaljene kuće, vojska će nastaviti to da radi. Nastaviće sa svim svojim zadacima jednakom hrabrošću i posvećenošsću, i još snažznije nego što je to bio slučaj do sada", poručio je Vučić.\nNa pitanje da li će posle helikopterske nesreće biti rađeno na obuci pilota da lete u svim vremenskim uslovima, Vučić je odgovorio da se na tome radi, i naglasio da su piloti danas više obučeni i spremni nego prethodnih godina. "Imali su više naleta, uvodimo i nove ljude, što ranije nije bila praksa, i mnogo nam je bolja situacija nego što je bila ranije. A da li se nesreće i tragedije dešavaju, dešavaju se. Pokušaćemo da svaku izbegnemo, ali to niko ne može da vam kaže. To je vojska", zaključio je Vučić.\nUpitan o eventualnim smenama u VS zbog odgovornosti za pad helikoptera, Vučić je rekao da o tome mogu da odluče vojni organi, a da ostalo treba da radi tužilaštvo, a na pitanje da li mu je poznato da su avioni leteli od srede, rekao je da nije, ali da će avioni leteti uvek kada za to bude postojala potreba. "Ne znam da li su poletali od srede. Da li je bilo potrebe? Ako nije bilo potrebe nisu poletali. Da je bilo potrebe, poletali bi i poletaće uvek za sve one koji misle da mogu da ugrožavaju suverenitet Srbije", zaključio je Vučić.\nPremijer Srbije, ministar odbrane i načelnik Generalštaba prisustvovali su danas na batajničkom aerodromu prikazu borbene gotovosti srpske lovačke avijacije i raketne brigade.\nPremijer je tom prilikom razgovarao sa vojnicima i oficirima i poručio im - "Ponosan sam na našu vojsku i nikom nećemo dozvoliti da nam vojsku ukine, ni da nam je uruši".\nKako je poseta Batajnici upriličena na Uskrs, gosti su se oprobali u tradicionalnom tucanju jajima, u čemu je najuspešniji bio general Ljubiša Diković.


Pogledajte kakvo zdanje će niknuti u centru Banjaluke! | Banjaluka.net\nZgrada Ustavnog suda RS biće izgrađena u centru Banjaluke, na lokaciji Paskuline ciglane.\nKako je za ATV rekao predsjednik suda, Džerard Selman planirano je za izgradnja zgrade ove institucije počne naredne godine, a da se u nove prostorije useli 2019. godine.\nZgrada, prema projektu, biti izgrađena iza Centralne banke BiH, a za ovu namjenu grad je donirao plac od dvije hiljade kvadrata.\nO vrijednosti projekta predsjednik Ustavnog suda RS nije želio da govori dok ne bude završena tenderska procedura. Tender, kaže Selman, još nije raspisan.\nZa igradnju zgrade Ustavnog suda RS dobijena je i plaćena građevinska dozvola.


► Džonson nevoljno prihvatio tromesečno odlaganje Bregzita\nBritanski premijer Boris Džonson prihvatio je danas tromesečno odlaganje Bregzita, ali je ukazao da to čini protiv svoje volje i pozvao Evropsku uniju da ne odobrava dodatna odlaganja izlaska Velike Britanije iz Unije.\nU pismu upućenom predsedniku Evropskog saveta Donaldu Tusku, Džonson je naveo da prema britanskom zakonu "nema pravo da učini bilo šta drugo osim da potvrdi formalni pristanak Velike Britanije na produženje" roka za izlazak iz EU, navodi Asošiejted pres.\nOn je odlaganje Bregzita nazvao "neželjenim" i dodao da je ono nametnuto njegovoj vladi protiv njene volje.\nDžonson je u pismu Tusku pozvao preostalih 27 članica Unije da se pobrinu da novo odlaganje Bregzita, posle 31. januara, ne bude moguće.\nDžonson je 19. oktobra tražio tromesečno odlaganje Bregzita, do 31. januara 2020. godine, pošto ga je britanski parlament obavezao na takav postupak.\nTusk je danas izjavio da su članice EU prihvatile zahtev Velike Britanije i odobrile tromesečno odlaganje Bregzita, planiranog za 31. oktobar.\nVelika Britanija je prvobitno trebalo da izađe iz EU 29. marta, ali je rok već tri puta pomeren pošto britanski parlament još nije usvojio sporazum o Bregzitu, ni prethodni koji je s Briselom ispregovarala Džonsonova prethodnica Tereza Mej, ni novi, revidirani, koji je aktuelni premijer postigao s Unijom 17. oktobra.\nDžonson sada želi raspisivanje vanrednih izbora kako bi rešio krizu oko Bregzita, pošto se nada da će njegovi konzervativci dobiti većinu u parlamentu, što bi olakšalo proces usvajanja sporazuma o izlasku Velike Britanije iz EU.\nPoslanici britanskog parlamenta glasaće večeras o zahtevu vlade da parlamentani izbori budu raspisani za 12. decembar.


Dobro došli u vremenu MSN\nU odeljku za vreme je najbolji način da ti planiram dan. Po najnovijem vremenskih uslova za raditi. Vidim precizna satnica, 5 dana, i 10-dnevno prognoze MSN vam omogućava da sinhronizujete podatke iz aplikacije preko svih uređaje i pregledačima, uključujući Web lokaciji MSN i MSN aplikacije na uređajima. Generalno gledano, najviše prilagođene stavke možete da sinhronizujete preko svoje uređaje potpisivanjem na lokaciji MSN ili MSN aplikaciju sa Microsoft nalog.\nLokacija nije otkrio moju lokaciju ispravno\nAko ne vidite lokacija:\nKoristite pretragu na lokacijama ili trake Bing meni da pronađete željenu lokaciju; ili Izaberite funkciju Koristite trenutnu lokaciju u meniju "lokacije" da biste koristili GPS.\nOtvorite odgovarajuću lokaciju i tvoje kuće ili je omiljenapomoću menija lokacijama. Da biste dodali omiljeno mesto, morate biti prijavljeni.\nTrenutno stanje vremenu nije ispravan\nAko trenutno stanje vremenu ne odgovara ono što vidite napolju:\nProverite da li ako lokacija je u pravu, ako ne i možete ga ažurirati pomoću gore navedene korake.\nNakon što proverite da lokacija je u pravu, i da i dalje ne vidite ispravne trenutnom stanju, vremenu tim treba da popravi nešto. Koristite Veb lokacije povratne informacije funkcija da biste naveli više detalja o problemu doživljavate tako da u vremenu MSN tim možete da rešite problem.\nNe mogu da pronađem moje omiljene\nProverite da li ste prijavljeni. Morate da se prijavite u da vide i koriste omiljena mesta.\nNe znam kako da promena temperatura jedinica\nMožete se prebaciti na Celzijusa ili Farenhajta ni po izboru temperatura jedinice ("C" ili "F") u panorami ili ako ste prijavljeni, možete promeniti u postavke tako što ćete izabrati ime vašeg naloga u gornjem desnom uglu lokacije, a zatim izabrati Postavke.


Nakon dugogodišnjih problema sa neredovnim prijevozom, brojnih peticija građana ovih prigradskih naselja, kao i zahtjeva Općine Novi grad, Ministarstvo saobraćaja Kantona Sarajevo izdalo je rješenje kojim se navedena linija registruje na ime Centrotrans Eurolines, a sa iste se, zbog neodržavanja, briše raniji prijevoznik KJKP Gras.\nKompanija Centrotrans Eurolines, nakon uspostave linija za Širokaču, Donje i Gornje Velešiće, Briješće, Breku II i Buća potok, nastavlja sa rješavanjem problema prijevoza građana koji žive u padinskim dijelovima grada. Cilj naše kompanije je da svim putnicima pruži jednak kvalitet usluge bez obzira da li je riječ o padinskim, komercijalnim ili nekim drugim linijama u Kantonu Sarajevo. Zbog svega navedenog i na zahtjev građana MZ i Općine Vogošća, Ministarstvu saobraćaja Kantona Sarajevo uputili smo zahtjev za odobrenje i registraciju linije Park – Bušća na kojoj mještani ovih naselja godinama nemaju redovan prijevoz.\nNakon brojnih pohvala od strane putnika na kvalitet i način održavanja, na do sada odobrenim i uspostavljenim autobuskim linijama, kompanija Centrotrans Eurolines ovim činom iskazuje spremnost da i dalje nastavi pružati usluge u javnom gradsko – prigradskom prijevozu u Kantonu Sarajevo.\nVi ste posjetilac broj 4402068


Časopis Porezi i računovodstvo broj 1/22 dostupan je u aplikaciji Porezi Online od 6. januara, dok štampano izdanje pretplatnici mogu da očekuju od srede 12. januara 2022. godine.\nUz novi broj časopisa pretplatnicima isporučujemo i PKT kalendar za 2022.\nU novom broju časopisa (na 232 strane) objavili smo:\nTema broja je godišnji finansijski izveštaj za 2021. godinu. Specifičnost ove godine jeste početak primene novih propisa iz oblasti računovodstva koji će kod mnogih obveznika podrazumevati dodatne aktivnosti u pogledu preknjižavanja salda sa starih na nove račune Kontnog okvira, kao i sastavljanje napomena uz finansijske izveštaje. U primeni su i novi obrasci finansijskih izveštaja koje treba dostaviti u novim rokovima i u okviru novog Posebnog informacionog sistema (PIS) Agencije za privredne registre.\nŠto se samog procesa sastavljanja finansijskog izveštaja tiče, u tekstu smo dali pregled računovodstvenih postupaka (u smislu obračuna, procena i dr.) koje većina obveznika sprovodi samo u fazi izrade bilansa; to je svojevrsna lista računovodstvenih aktivnosti sa ciljem podsećanja na ključna pitanja u vezi sa njima.\nPosmatrano iz perspektive entiteta koji primenjuju MSFI, u odnosu na prošlu godinu osnovna razlika je u tome što je prilikom sastavljanja finansijskih izveštaja za 2021. godinu obavezna primena MSFI 16 – Lizing. Primena ovog MSFI bila je dozvoljena još od finansijskih izveštaja za 2018. godinu, ali sada je ona obavezna. Za potrebe obveznika primene ovog relativno složenog standarda, zakazali smo još jedan trening (26. januara) sa ciljem da – osim osnovnih pravila – pojasnimo i specifična pitanja iz prakse.\nPosmatrano iz perspektive mikro i drugih pravnih lica, koji primenjuju novi pravilnik ministra finansija, napominjemo da u odnosu na prethodni, postoje bitne razlike koje mogu podrazumevati promenu računovodstvenih politika i odgovarajuća usklađivanja po tom osnovu.\nOsim tekstova o godišnjem finansijskom izveštaju, objavili smo i više tekstova iz oblasti PDV-a, poreza na dobit, poreza na dohodak građana i drugih oblasti.\nZakazali smo i dvodnevni online seminar (18. i 19. januara) o godišnjem finansijskom izveštaju i utvrđivanju poreza na dobit. Za pretplatnike časopisa prisustvo seminaru je besplatno. Pretplatnici ne treba da se prijavljuju preko sajta, već ćemo linkove za pristup seminaru dostaviti putem mejla.


Website je u fazi izrade\nSEKTOR UNUTRAŠNJE KONTROLE POLICIJE\nPočetna strana Zatečeno stanje i promenePodnošenje žalbiGalerija\nARHIVA - MEĐUNARODNA SARADNJA\nObilasci org. jedinica Međunarodna saradnja Mediji o namaSaopštenjaPisma podrške\n- AKTIVNOSTI POMOĆNIKA MINISTRA I SEKTORA UNUTRAŠNJE KONTROLE POLICIJE\nNA PLANU MEĐUNARODNE SARADNJE OD 01. 04. 2004. DO 07. 11. 2006. GODINE\nAKTIVNOSTI GENERALNOG INSPEKTORA I SEKTORA UNUTRAŠNJE KONTROLE POLICIJE\n- Dana 05. i 06. 12. 2006. godine , pomoćnik ministra je učestvovao u Beogradu na seminaru posvećenom javnoj raspravi o nacrtu Antidiskriminacionog zakona, koji su organizovali Služba za ljudska i manjinska prava Vlade i UNDP (UN program za razvoj).\n- Od 28-30. novembra 2006. godine, pomoćnik ministra boravio je u službenoj poseti Belgiji i Velikoj Britaniji. Dana 28. novembra 2006. godine , pomoćnik ministra je održao radne sastanke sa gospodinom Andreom Fandorenom, predsednikom Stalnog saveta za nadzor policijske službe belgijskog parlamenta (Komitet P), i gospodinom Lukom Kloseom, generalnim inspektorom belgijske policije. Pomoćnik ministra je održao i radne sastanke u Savetu Evropske unije, Evropskoj komisiji i Paktu za stabilnost jugoistočne Evrope. Dana 29. novembra 2006. godine, pomoćnik ministra je na poziv članova Evropskog parlamenta učestvovao na Evropskom molitvenom doručku u Briselu .\nIstog dana, u svojstvu Nacionalnog koordinatora za policiju u ljudska prava Srbije pri Savetu Evrope učestvovao je na prvoj konferenciji o nasilju u porodici održanoj u Krojdonu (London). Tokom konferencije pomoćnik ministra se sreo sa Harijet Harman, ministrom za ustavne poslove Velike Britanije; Robertom Segreom iz Direktorata za pravosuđe i policiju Evropske unije; Markom Fišerom, predsedavajućim krojdonske konferencije; Markom Gorom, načelnikom krojdonske policije u Metropoliten policiji; Džil Medison, direktorom Centra za porodičnu pravdu u Krojdonu; i Gaelom Strakom, direktorom Centra za porodičnu pravdu u San Dijegu, Kalifornija. Dana 30. novembra 2006. godine, pomoćnik ministra je boravio u službenoj poseti Nezavisnoj komisiji za razmatranje žalbi na postupanje policije u Engleskoj i Velsu (IPCC) (razgovarao je sa gospodinom Džonom Vadamom, zamenikom predsednika Komisije) .\n- Pomoćnik ministra je od 22-24. novembra 2006. godine u Budimpešti učestvovao na Šestoj evropskoj konferenciji šefova unutrašnjih kontrola policije i predstavnika agencija, inspekcijskih službi i nadzornih tela zemalja EU koja se bave borbom protiv korupcije.\n- Dana 25. 10. 2006. godine, pomoćnik ministra gospodin Vladimir Božović je zajedno sa gospodinom Martinom Laporteom otvorio „Radionicu o istragama slučajeva korupcije“, koju je Misija OEBS u Srbiji organizovala u svom sedištu u Beogradu. U radu radionice je učestvovalo 14 policijskih službenika Sektora, a predavači su bili eksperti za oblast unutrašnje kontrole iz Austrije (Mihael Ocvirk), Belgije (Pol Jakobs), Mađarske (Jožef Nahalko) i Slovačke (Robert Zaplatilek).\n- Dana 20. 10. 2006. godine, šef biroa je u prostorijama Ministarstva za ekonomske odnose s inostranstvom prezentovao članovima delegacije Evropske komisije u Srbiji i EAR projekat podrške Sektoru unutrašnje kontrole policije.\n- Dana 12. 10. 2006. godine, u sedištu Misije OEBS u Srbiji, šef biroa se sastao sa Simonom Santorom i Martinom Laporteom iz OEBS i Srđanom Šainom, predsednikom Saveta za integraciju Roma u AP Vojvodina, povodom organizacije seminara za pripadnike romske nacionalnosti u vezi s edukacijom iz oblasti ljudskih prava.\n- U periodu od 02. do 06. 10. 2006. godine zamenik načelnika i šef biroa su učestvovali na kursu upravljanja za visoke rukovodioce policije koji je održan u sedištu Misije OEBS u Srbiji. Na kursu je učestvovalo 16 starešina MUP RS i tri načelnika centara bezbednosti MUP Republike Crne Gore, a predavači su bili američki policijski eksperti Bob Birajter i Vernon Vels.\n- Dana 19. 09. 2006. godine, pomoćnik ministra se sastao sa gospodinom Serafinom Fioreom, policijskim atašeom u ambasadi Republike Italije.\n- Dana 12. 09. 2006. godine, pomoćnik ministra i šef biroa održali su radni sastanak sa Huanom Armandom Dijazom, ekspertom organizacije CSSP iz Berlina, i Milanom Simićem iz kancelarije UNDP u Beogradu, koji zajednički rade na projektu Službe za ljudska i manjinska prava Vlade Srbije i UNDP u cilju izrade Opšteg antidiskriminacionog zakona. Gospodin Dijaz je govorio o projektu edukacije policijskih službenika za medijaciju kao mehanizam za rešavanje konflikata. Pomoćnik ministra je izrazio punu spremnost da policijski službenici ovog Sektora učestvuju u edukaciji koju će organizovati eksperti CSSP .\n- Pomoćnik ministra je od 27-30. avgusta 2006. godine učestvovao na političkom simpozijumu u okviru Evropskog foruma u Albahu, Austrija, čija je glavna ovogodišnja tema bila „Traganje za izvesnošću i bezbednošću“. Pomoćnik ministra je održao radne sastanke sa gospodinom Erhardom Busekom, predsednikom Evropskog foruma u Albahu i predsednikom Pakta za stabilnost jugoistočne Evrope; gospođom Benito Ferero-Valdner, evropskim komesarom za spoljne poslove; gospođom Ursulom Plasnik, austrijskim ministrom spoljnih poslova; gospodinom Volfgangom Šomburgom, sudijom Haškog tribunala; gospodinom Anatolijom Adamišinom, članom Ruske akademije nauka; gospođom Ester Brimer, profesorom na Univerzitetu „Džon Hopkins“ i drugim uvaženim učesnicima simpozijuma. Učestvujući na više tribina i debata, kao i prilikom razgovora s učesnicima političkog simpozijuma, pomoćnik ministra je govorio o reformi policije i reformi celokupnog sektora bezbednosti u Srbiji, sa posebnim osvrtom na borbu protiv korupcije kroz mehanizam unutrašnje kontrole policije, navodeći postignute rezultate u ovoj oblasti.\n- Dana 13. 07. 2006. godine, pomoćnik ministra, generalni inspektor RJB zajedno sa šefom biroa održao je radni sastanak sa gospodinom Štefanom Bergerom, policijskim atašeom u ambasadi Savezne Republike Nemačke.\n- Od 28. do 30. 06. 2006. g odine 13 policijskih službenika Sektora je učestvovalo na seminaru na temu „ Standardi iz oblasti ljudskih prava zna č ajnih za rad policije Komiteta za spre č avanje mu č enja i policijske etike za pripadnike MUP “, koji je Savet Evrope organizovao u Beogradu. Na seminaru su predavanja održali eksperti Saveta Evrope Andre Konze, Džek Van Pir i Edo Korljan.\n- Na poziv Komiteta belgijskog parlamenta za nadzor policije i uz pomoć Misije OEBS u Srbiji, pomoćnik ministra Vladimir Božović je sa još 4 starešine Sektora unutrašnje kontrole policije boravio u Briselu od 30. 05. do 02. 06. 2006. Pomoćnik ministra, generalni inspektor je održao radne sastanke sa Rajnhardom Pribeom, d irektorom direkcije za Zapadni B alkan u G eneralnom direktoratu za proširenje EU; Piterom Ferbekom, direktorom trećeg radnog stola u okviru P akt a za stabilnost jugoistočn e E vrop e i predstavnicima OLAF (Evropske antikorupcijske agencije), i Paolom Gocijem, direktorom programa i koordinacije za Z apadni B alkan u okviru TAIEX. Starešine Sektora su obišle Komitet belgijskog parlamenta za nadzor policije i policijsku upravu u Antverpenu.\n- Dana 09. 05. 2006. godine, pomoćnik ministra, generalni inspektor RJB je prisustvovao svečanom prijemu povodom Dana Evrope koji je u Skupštini grada Beograda organizovala delegacija Evropske komisije u SCG.\n- Dana 26. 04. 2006. godine, pomoćnik ministra, generalni inspektor RJB je zajedno sa šefom biroa održao radni sastanak sa gospodinom Danijelom Stjuartom, savetnikom za borbu protiv korupcije u ambasadi SAD .\n- Dana 04. 04. 2006. godine, pomoćnik ministra, generalni inspektor je u Palati SCG predvodio delegaciju MUP Republike Srbije na sektorskom sastanku posvećenom policiji i pravosuđu u okviru „Unapređenog stalnog dijaloga Evropske unije sa Srbijom i Crnom Gorom“.\n- Dva radnika Sektora unutrašnje kontrole policije su od 27. 03. do 01. 04. 2006. godine boravili u službenoj poseti državnim organima Republike Slovačke i nevladinim organizacijama koje se bave borbom protiv korupcije. Posetu je organizovala NVO „Transparentnost Srbija“ u cilju informisanja o načinu rada i metodima borbe protiv korupcije.\n- U periodu od 22-24. 03. 2006. godine, pomoćnik ministra, generalni inspektor i šef biroa su boravili u službenoj poseti Republici Mađarskoj na poziv ILEA (Međunarodne akademije FBI za sprovođenje zakona) iz Budimpešte, koja organizuje 8-nedeljni kurs za policijske i carinske službenike iz Srbije i Crne Gore, Mađarske i Rumunije. Za vreme posete Mađarskoj prisustvovali su predavanjima američkih eksperata FBI o sprovođenju proaktivnih istraga u borbi protiv korumpiranih državnih službenika; imali su radni sastanak sa gospodinom Ferencom Frankbergerom, načelnikom unutrašnje kontrole mađarske policije, sa kojim je razgovorano o daljem unapređenju regionalne saradnje dveju policija, a 23. 03. generalni inspektor RJB je polaznicima kursa održao predavanje na temu „Borba protiv korupcije u policiji kroz unutrašnju kontrolu“.\n- Tokom boravka u Makedoniji, pomoćnik ministra, generalni inspektor je učestvovao na Prvom međunarodnom makedonskom okupljanju koje je organizovala Fondacija „Boris Trajkovski“ pod nazivom „Pogled u prošlost i pogled u budućnost“.\n- U periodu od 24. do 26. 02. 2006. godine, pomoćnik ministra, generalni inspektor je boravio u službenoj poseti Republici Makedoniji, gde je održao radne sastanke sa predstavnicima Ministarstva unutrašnjih poslova Republike Makedonije, gospodinom Vasilom Janevskim, pomoćnikom ministra i načelnikom Sektora unutrašnje kontrole i profesionalnih standarda; gospodinom Canetom Čapragoskim, direktorom Biroa za javnu bezbednost i gospodinom Borkom Markovskim, načelnikom Centralne policijske službe.\n- Misija OEBS u SCG je 23. 02. 2006. godine, organizovala jednodnevni seminar pod nazivom „Radionica o mehanizmima za borbu protiv korupcije“ kojim su rukovodili Andre Fandoren, predsedavajući Stalnog saveta za nadzor policijske službe belgijskog parlamenta i Žilis Budru, član Saveta. Na seminaru je učestvovalo 15 radnika Sektora unutrašnje kontrole policije.\n- Dana 27. 10. 2005. godine, pomoćnik ministra, generalni inspektor je zajedno sa šefom biroa održao radni sastanak sa Gustavom Delgadom, političkim savetnikom ambasadora SAD u SCG, u vezi s izradom godišnjeg izveštaja o ljudskim pravima i donošenja novog Zakona o policiji.\n- Dana 24. 10. 2005. godine, pomoćnik ministra, generalni inspektor je održao radni sastanak s ambasadorom Mauriciom Masarijem, šefom Misije OEBS-a u SCG.\n- Dana 11. 10. 2005. godine, pomoćnik ministra, generalni inspektor je zajedno sa šefom biroa učestvovao na seminaru u organizaciji Saveta Evrope i Ministarstva za ljudska i manjinska prava posvećenom primeni Okvirne konvencije i nacionalni manjinama.\n- Dana 27. 09. 2005. godine, pomoćnik ministra, generalni inspektor održao je radni sastanak sa novim policijskim atašeom u ambasadi Republike Francuske u SCG, gospodinom Žan-Gistavom Polmijerom.\n- U periodu od 23. do 25. 09. 2005. godine, pomoćnik ministra, generalni inspektor RJB je zajedno sa još tri radnika Sektora unutrašnje kontrole policije učestvovao na seminaru za sudije i tužioce „Borba protiv torture“, koji su na Paliću organizovali Misija OEBS-a u SCG i Društvo sudija Srbije, na kome je održao predavanje na temu „Uloga policije u pretkrivičnom postupku i mere na sprečavanju torture“.\n- Dana 20. i 21. 09. 2005. godine, pomoćnik ministra, generalni inspektor RJB je zajedno sa šefom Biroa generalnog inspektora i pomoćnikom načelnika Sektora unutrašnje kontrole policije učestvovao na konferenciji „Unapređenje harmonizacije zakonodavstava Republike Srbije sa međunarodnim standardima za borbu protiv korupcije“.\n- Dana 14. 09. 2005. godine pomoćnik ministra, generalni inspektor je održao radni sastanak sa gospodinom Janom de Visom, novim policijskim atašeom u ambasadi Kraljevine Holandije u SCG.\n- Dana 12. 09. 2005. godine, šef kabineta generalnog inspektora i pomoćnik načelnika Sektora unutrašnje kontrole policije održali su radni sastanak s ekspertima GREKO (telo Saveta Evrope za borbu protiv korupcije) u okviru evaluacije stanja u borbi protiv korupcije.\n- Dana 12. i 13. 09. 2005. godine pomoćnik ministra, generalni inspektor, zajedno sa glavnim informatičarem u Sektoru unutrašnje kontrole policije, učestvovao je na Panevropskom forumu Saveta Evrope „Ljudska prava u informatičkom društvu: odgovorno ponašanje ključnih subjekata“, koji je održan u Strazburu, Republika Francuska.\n- Dana 01. i 02. septembra 2005. godine, pomoćnik ministra, generalni inspektor je učestvovao na seminaru u austrijskom mestu Albah, pod nazivom „Evropski forum u Albahu“ na kome je održao predavanje pod nazivom „Korupcija kao globalni faktor (ne)moći“.\n- Dana 30. avgusta 2005. godine pomoćnik ministra, generalni inspektor je održao radni sastanak s ambasadorom Mauriciom Masarijem, šefom Misije OEBS-a u SCG, i njegovim saradnicima.\n- Dana 30. avgusta 2005. godine pomoćnik ministra, generalni inspektor je u svojstvu Nacionalnog koordinatora za policiju i ljudska prava SCG pri Savetu Evrope održao radni sastanak sa gospođom Nađom Ćuk, zamenikom šefa kancelarije Saveta Evrope u SCG.\n- Dana 30. avgusta 2005. godine, pomoćnik ministra, generalni inspektor je održao radni sastanak sa gospodinom Rodžerom Britonom, atašeom za policijske poslove u britanskoj ambasadi u SCG.\n- Dana 26. avgusta 2005. godine pomoćnik ministra, generalni inspektor održao je radni sastanak sa gospodinom Roderikom Murom, ministrom-savetnikom ambasadora SAD u SCG.\n- Dana 25. avgusta 2005. godine pomoćnik ministra, generalni inspektor održao je radni sastanak sa delegacijom Posmatračke misije Evropske unije u SCG, u kojoj su bili Šemus Ruin, David Maho i Katarina Dankan.\n- Dana 19. jula 2005. godine, generalni inspektor je održao sastanak sa delegacijom Fondacije „Konrad Adenauer“, koju je predvodio direktor beogradske kancelarije Fondacije, Berhard Lamers.\n- Dana 07. jula 2005. godine, pomoćnik ministra, generalni inspektor predvodio je delegaciju MUP na plenarnom sastanku Unapređenog stalnog dijaloga koji je održan u Palati SCG.\n- Dana 28. juna 2005. godine, pomoćnik ministra, generalni inspektor je učestvovao na Konferenciji o reformi sektora bezbednosti u Srbiji i Crnoj Gori, koju je u Beogradu organizovao Međunarodni institut za bezbednost.\n- U periodu od 22-24. juna 2005. godine, pomoćnik ministra, generalni inspektor je u svojstvu šefa delegacije Republike Srbije učestvovao na 8. sastanku Unapređenog stalnog dijaloga Evropske unije sa Srbijom i Crnom Gorom, koji je održan u Briselu.\n- Dana 20. maja 2005. godine, pomoćnik ministra, generalni inspektor je održao radni sastanak sa gospodinom Žan-Erikom Lakurom iz Službe za međunarodnu tehničku saradnju policije u Parizu, i gospodinom Žan-Žak Bjotoom, policijskim atašeom u ambasadi Republike Francuske u SCG.\n- Na poziv pomoćnika ministra, generalnog inspektora, u periodu od 25. do 27. maja 2005. godine, u poseti MUP Republike Srbije boravila je delegacija Biroa za unutrašnju kontrolu Saveznog ministarstva unutrašnjih poslova Republike Austrije, koju je predvodio gospodin Martin Krojtner, šef Biroa.\n- U periodu od 18. do 19. maja 2005. godine, pomoćnik ministra, generalni inspektor i šef kabineta generalnog inspektora, boravili su u službenoj poseti Budimpešti, povodom proslave 10-godišnjice službe unutrašnje kontrole mađarske policije. Tom prilikom, na predlog mađarskih domaćina, a uz podršku učesnika sastanka, u duhu zajedničke saradnje i usvojenih evropskih principa i zajedničkog zaključka sa 4. konferencije službi unutrašnje kontrole, nadzora policije i antikorupcijskih tela i agencija članica EU (održane u Beču od 24-26. novembra 2004. godine), potpisana zajednička Deklaracija o osnivanju Srednjoevropskog regionalnog foruma službi unutrašnje kontrole.\n- Dana 12. aprila 2005. godine, generalni inspektor je održao radni sastanak sa gospodinom Gao Fengom, političkim savetnikom u Ambasadi Narodne Republike Kine u SCG.\n- U organizaciji Saveta Evrope u Strazburu, generalni inspektor je od 14. do 15. aprila 2005. godine učestvovao na prvoj Konferenciji koordinatora za rad policije i ljudska prava, na koju je pozvan u svojstvu Nacionalnog koordinatora za policiji i ljudska prava SCG.\n- Dana 31. marta, pomoćnik ministra, generalni inspektor je održao radni sastanak sa gospodinom Dejvidom Mekilrojem, zamenikom ambasadora Velike Britanije u SCG, povodom istrage u vezi sa smrću britanskog državljanina Petra Miloša Šutovića.\n- Dana 14. marta 2005. godine, Generalni inspektor je zajedno sa šefom kabineta održao ranije zakazani radni sastanak s ambasadorom Mauriciom Masarijem, šefom Misije OEBS-a u SCG, i njegovim saradnicima povodom dogovora o realizaciji zajedničkih aktivnosti Generalni inspektorat RJB i OEBS-a.\n- Dana 04. marta 2005. godine, Generalni inspektor je u prostorijama Službe održao radni sastanak sa Paulom Pialekom iz Ambasade Republike Austrije zaduženim za policijsku saradnju, u vezi sa predstojećom posetom gospodina Martina Krojtnera, šefa Službe unutrašnje kontrole u Saveznom ministarstvu unutrašnjih poslova Republike Austrije.\n- Dana 01. marta 2005. godine, Generalni inspektor je zajedno sa šefom kabineta, u prostorijama Ambasade Ruske Federacije, održao radni sastanak sa Njegovom ekselencijom ambasadorom Aleksandrom Aleksejevim.\n- Dana 23. februara 2005, generalni inspektor je prisustvovao predavanju italijanskog ministra spoljnih poslova Đanfranka Finija, posvećeno odnosima SCG sa EU.\n- Dana 17. februara 2005. godine, generalni inspektor je održao radni sastanak sa Semom Nazarom, Gerijem Benetom i Andreom Simić, predstavnicima Krivičnog odeljenja Ministarstva pravde SAD pri Ambasadi SAD u SCG, koji rade na realizaciji projekta ICITAP-a .\n- Dana 10. februara 2005. godine, generalni inspektor je prisustvovao prijemu u Ambasadi Velike Britanije, posvećenom pripadnicima domaćih bezbednosnih službi koje se bave sprovođenjem zakona, kojom prilikom se sreo sa ambasadorom gospodinom Dejvidom Gauenom, kao i sa brojnim predstavnicima srodnih službi čije zemlje imaju svoje predstavnike u SCG i sa predstavnicima Misije OEBS-a u SCG.\n- U periodu od 31. januara do 06. februara 2005. godine, generalni inspektor je boravio u radnoj poseti Sjedinjenim Američkim Državama, povodom održavanja 53. Nacionalnog molitvenog doručka, koji organizuju američki Kongres i predsednik SAD. Tom prilikom sreo se sa više senatora i kongresmena, sa gospodinom Robertom Hendom iz Komiteta za bezbednost i saradnju u Evropi, sa predstavnicima ICITAP-a ( Odeljenje u okviru Ministarstva pravde SAD za sprovođenje međunarodnog program a obuke za pomoć u oblasti kriminalističke istrage), koji su u junu 2004. godine u BiH organizovali Treću regionaln u konferencij u jedinica za profesionalne standarde, kao i sa predstavnicima Helsinškog odbora za ljudska prava. Generalni inspektor je održao radni sastanak sa predstavnicima međunarodne nevladine organizacije Amnesty International, koji su se interesovali za slučajeve torture za vreme akcije „Sablja“, kao i sa drugim važnim ličnostima iz SAD i zemalja EU i regiona.\n- Dana 25. januara 2005. godine , pomoćnik ministra – generalni inspektor je održao radni sastanak sa novim šefom Kancelarije Saveta Evrope u Beogradu gospodinom Stefanom Valentijem.\n- Dana 18. januara 2005. godine, generalni inspektor je održao radni sastanak s ambasadorom Mauriciom Masarijem, šefom Misije OEBS-a u SCG, u vezi sa sprovođenjenjem projekta „Bezbedna zajednica“, čija realizacija će doprineti približavanju policije građanima i većem stepenu njihove bezbednosti.\n- U periodu od 13-18. decembra 2004. godine, generalni inspektor je boravio u Parizu, u studijskoj poseti Generalnom inspektoratu francuske nacionalne policije i Generalnom inspektoratu pariske prefekture.\n- Generalni inspektor je učestvovao na seminaru za sudije, tužioce i službenike za sprovođenje zakona, u organizaciji Misije OEBS-a na temu „Borba protiv torture“, koji je u periodu od 10-12. decembra 2004. godine održan u Beogradu. Generalni inspektor je održao predavanje o Službi generalnog inspektora, sa posebnim osvrtom na definisanje standarda profesionalnog postupanja radnika policije.\n- Dana 07. decembra 2004. godine, povodom objavljivanja zajedničke brošure Sektora unutrašnje kontrole policije i Misije OEBS-a u SCG pod nazivom „Policija u službi građana – Podnošenje žalbi na rad policije“, generalni inspektor je zajedno s ambasadorom Mauriciom Masarijem, šefom Misije OEBS-a u SCG, delio u prepodnevnim satima građanima brošure u Knez Mihailovoj ulici.\n- Generalni inspektor je od 24. do 26. novembra 2004. godine, kao jedini predstavnik van zemalja EU, učestvovao na konferenciji u Beču pod nazivom «Evropski partneri u borbi protiv korupcije». Na njoj su učestvovali predstavnici Evropske komisije, EUROJUST-a, Saveta Evrope, šefovi službi unutrašnje kontrole policije, antikorupcijskih tela i agencija iz 25 zemalja članica EU, kao i direktor OLAF-a i predsedavajući Transparency Internationala.\n- Dana 12. novembra 2004. godine, generalni inspektor je održao radni sastanak sa gospodinom Patrikom Hejzom, predstavnikom Federalnog biroa za istrage pri ambasadi SAD u SCG.\n- Dana 08. novembra 2004. godine, generalni inspektor je održao radni sastanak sa delegacijom Evropske komisije u SCG, koju je predvodio Dejvid Hadson, prvi sekretar delegacije.\n- Generalni inspektor je u periodu od 27. do 29. oktobra 2004. godine učestvovao na seminaru pod nazivom „Saradnja u oblasti krivičnog prava“, koji su u Briselu organizovali TA IEX , organ Evropske komisije, i Generalna direkcija za pravosuđe i unutrašnje poslove\n- Dana 16. septembra 2004. godine , generalni inspektor je održao sastanak sa gospodinom Maurom Kopetijem, šefom kancelarije Posmatračke misije EU u SCG.\n- Dana 16. septembra 2004. godine, generalni inspektor je sa saradnicima održao sastanak sa delegacijom Komiteta protiv mučenja Saveta Evrope, koja je boravila u višednevnoj zvaničnoj poseti SCG.\n- Dana 02. i 03. septembra 2004. godine , generalni inspektor je sa saradnicima učestvovao na informacionom seminaru o Evropskoj konvenciji o sprečavanju mučenja i nečovečnih ili ponižavajućih kazni ili postupaka, koji je održan u Palati SCG.\n- Dana 01. septembra 2004. godine, zajedno sa ministrom unutrašnjih poslova gospodinom Draganom Jočićem, generalni inspektor je primio delegaciju Saveta Evrope, koja je boravila u višednevnoj poseti SCG povodom praćenja sprovođenja preuzetih obaveza zemalja članica Saveta Evrope.\n- Dana 19. i 20. jula 2004. godine, generalni inspektor je predvodio delegaciju Republike Srbije u okviru delegacije SCG, koja je pred Komitetom za ljudska prava u Ženevi branila Inicijalni izveštaj o sprovođenju Međunarodnog pakta o građanskim i političkim pravima u SRJ za period od 1992-2002. godine.\n- Dana 16. jula 2004. godine, generalni inspektor predvodio je delegaciju Ministarstva na sastanku predstavnika EU i SCG u procesu pridruživanja naše zemlje EU, pod nazivom „U napređeni stalni dijalog“ koji je održan u Podgorici.\n- Dana 14. jula 2004. godine, generalni inspektor je, zajedno s ambasadorom Mauricijom Masarijem, šefom Misije OEBS-a u SCG, i Barendom van der Hejdenom, ambasadorom Kraljevine Holandije u SCG, održao konferenciju za novinare povodom realizacije donacije Sektoru unutrašnje kontrole policije od strane Vlade Kraljevine Holandije preko Misije OEBS-a u SCG, na kojoj je predstavio rezultate rada sektora od kada se nalazi na njenom čelu.\n- Dana 01. jula 2004. godine, generalni inspektor je u prostorijama Sektora unutrašnje kontrole policije, zajedno sa saradnicima, primio delegaciju Misije OEBS-a u SCG, koju je predvodio gospodin Ian Kembel, rukovodilac programa za odgovornost rada policije. Predstavnici Misije OEBS-a su uručili preostalu operativno-tehničku opremu koju je obezbedila Vlada Kraljevine Holandije, čime je okončana vredna donacija tehničke opreme neophodne za osnovno funkcionisanje Službe.\n- U organizaciji Misije OEBS-a, generalni inspektor je u periodu od 06. do 10. juna 2004. godine posetio Londonsku policiju i policijske službe koje su zadužene za poslove unutrašnje kontrole rada policije (Službu Kraljevskog inspektorata, Odeljenje za profesionalne standarde, Antikorupcijsko odeljenje).\n- Na poziv MUP Bosne i Hercegovine, u periodu od 01. do 04. juna 2004. godine, generalni inspektor je učestvovao na Trećoj regionalnoj konferenciji jedinica za profesionalne standarde (unutrašnja kontrola) koju je organizovalo Federalno Ministarstvo unutrašnjih poslova BiH i ICITAP ( Međunarodni program obuke za pomoć u oblasti kriminalističke istrage), u saradnji sa jedinicama za profesionalne standarde MUP Republike Srpske i Policije Brčkog.\n- U organizaciji Misije OEBS-a i Ambasade Republike Austrije u Beogradu, u periodu od 10. do 13. maja 2004. godine, generalni inspektor je boravio u radnoj poseti Austriji, gde se sastao sa predstavnicima Savezne kriminalističke policije Austrije i Odeljenja interne istrage.\n- Novi generalni inspektor je odmah po preuzimanju dužnosti 07. aprila 2004. godine uspostavio kontakte sa najvišim predstavnicima Misije OEBS-a i Posmatračke misije Evropske unije. U cilju potpunijeg upoznavanja s uslovima rada, potrebama i planovima daljeg razvoja, generalni inspektor je održao radni sastanak s ambasadorom Mauricijom Masarijem, šefom Misije OEBS-a u SCG, i gospodinom Žilom Lerojem, šefom kancelarije Posmatračke misije Evropske unije u SCG.\nDEKLARACIJA EPAC (Evropski partneri u borbi protiv korupcije),\nŠefovi i ključni predstavnici nacionalnih tela za nadzor policije i inspekcijskih tela (PMIB), kao i šefovi i ključni predstavnici nacionalnih antikorupcijskih agencija (ACA) zemalja članica EU sastali su se u Budimpešti od 22-24.11.2006. godine na Šestoj godišnjoj stručnoj konferenciji. Šefovi i ključni predstavnici PMIB i ACA toplo pozdravljaju ostvarena dostignuća i objavljuju sledeće:\nPodsećajući na prethodne deklaracije, posebno na Bečku deklaraciju iz 2004. i Lisabonsku deklaraciju iz 2005,\n1. Izražavaju svoju zahvalnost mađarskoj službi za zaštitu agencija koje se bave sprovođenjem zakona (RSZVSZ) za preduzimanje inicijative za organizovanje konferencije, kao i najdublje priznanje Ministarstvu pravde i sprovođenja zakona Republike Mađarske koji su kao ljubazni domacini učinili konferenciju izuzetno uspešnom;\n2. Pozdravljaju prisustvo relevantnih jedinica iz Bugarske i Rumunije i nadaju se\nda će dati svoj puni doprinos aktivnostima Mreže početkom 2007. godine;\n3. Ističu prvorazredni značaj centralnih tačaka i zajedničkih interesa koje organizacije imaju i stoga ponovo potvrđuju – uz punu svest o različitim nadležnostima, zadacima, strukturi i delokrugu poslova država članica EPAC – njihovu opštu saglasnost i pristanak na neophodnost održavanja i jačanja postojeće Mreže i pozdravljaju novi pristup iz Budimpešte da osnaže PMIB i ACA kao deo EPAC-a i da im se pruži paralelna pažnja, kao i da se posmatraju u celini, i veruju da im to pruža koristan model za buduće događaje;\n4. Slažu se, da se u vezi sa članstvom reše pitanja popunjavanja praznina u članstvu EPAC tako da Mreža konačno uključi PMIB i ACA s odgovarajućim nadležnostima u okviru postojecih članica EU. Zemlje kandidati za članstvo u EU, nešengenski partneri i organizacije sa bitno ograničenim nadležnostima su dobrodošle da se, u skladu sa sporazumom sa Mrežom istoj i priključe;\n5. Ohrabruju PMIB i ACA da aktivno učestvuju u aktivnostima Mreže;\n6. Prepoznaju stalne pretnje organizovanog kriminala i terorizma u Evropi i drugde, ključnu ulogu policijskih i bezbednosnih službi u prevenciji organizovanog kriminala i terorističkih akata, hapšenje i gonjenje odgovornih i značaj održavanja poverenja javnosti u ove vitalne službe. U tom smislu, priznaju rizik kojim posebne antiterorističke snage i bezbednosne aktivnosti mogu otuđiti zajednicu i stoga ponovo potvrđuju da nezavisnost PMIB ne sme biti okrnjena ili potcenjena. Konferencija podržava važnost svih ovih tela koima je potrebna nezavisnost, pravo na nadležnost i sredstva da se suoče s ovim izazovima;\n7. Prepoznaju činjenicu da je dozvoljena i da se podržava prekogranična aktivnost policija u okviru bilateralnih i multilateralnih sporazuma, kao i sklapanje međunarodnih sporazuma i preporučuju da PMIB-ovi treba da budu osnaženi da istražuju takve slucajeve bez restrikcija ratione personae;\n8. Veruju da treba preduzeti aktivnosti da se identifikuje i usvoji minimum standarda za nadgledanje rada policije i model inspekcije, gde je to važno, u skladu sa Pariskim principima UN za nacionalna tela za nadgledanje ljudskih prava. Ovi standardi moraju se reflektovati i biti u skladu sa relevantnim odredbama o ljudskim pravima, posebno s Evropskom konvencijom o ljudskim pravima;\n9. Pozdravljaju stupanje na snagu 14. 12. 2005. godine Konvencije protiv korupcije UN (UNCAC) i najavljeno prvo zasedanje konferencije država članica Konvencije koje će se održati u Jordanu od 10. do 14.12.2006. i pozdravljaju sa zadovoljstvom visok stepen ratifikacije i pristupa UNCAC i pozdravljaju kontinuirani napredak;\n10. Ohrabruju antikorupcijske agencije da učine sve moguće napore da sudeluju u delegacijama svojih država na prvom zasedanju konferencije država članica UNCAC. Ohrabruju nadalje antikorupcijske agencije da aktivno učestvuju u konferenciji država članica, posebno uveravajući da će biti suštinske diskusije sa konkretnim ishodom na sporednim događajima predviđenim za ACA na konferenciji;\n11. Potvrđuju inicijativu INTERPOL-a za ustanovljavanje prve do sada antikorupcijske akademije kao budućeg međunarodnog centra za izuzetnost i nadležnost za korupciju. Imajući u vidu složenost pojma korupcije, akademija će sprovesti sveobuhvatni interdisciplinarni pristup zasnovan na istraživanju i obrazovanju i baviće se sociološkim, kriminološkim, ekonomskim, pravnim i drugim aspektima, poput onih iz sfere političkih nauka i sprovođenja zakona;\n12. Primećuju s ozbiljnom zabrinutošću da su u pojedinim evropskim zemljama, uključujući i zemlje članice EU, pod znakom pitanja uspešni instrumenti i mehanizmi za borbu protiv korupcije i da su antikorupcijski napori bitno smanjeni;\n13. Potvrđuju ogromnom većinom svoju obavezu da podrže inicijativu za osnivanje formalnije Evropske antikorupcijske mreže (EACN). Inicijativa za stvaranje EACN Mreže je potekla od Austrije, Finske, Grčke, Mađarske, Litvanije, Luksemburga i Slovačke uz podrsku drugih nacija kao sto su Belgija i Francuska tokom predsedavanja Austrije Evropskom unijom i nastavljena je tokom sadašnjeg aktuelnog finskog predsedavanja. Ova inicijativa je zasnovana na preporukama iz deklaracije sa 4. konferencije održane u Beču 2004. godine. Na konferenciji je iskazano uverenje da svaka buduća formalizovana Mreža mora oslikavati različite nadležnosti, zadatke, strukturu i delokrug poslova država članica EPAC i svojevrsne prirode Mreže i da, posledično, ne može biti podređena ili priključena postojećim evropskim Mrežama ili posebno fokusiranim entitetima;\n14. Priznaju i pozdravljaju napore i doprinos članova iz Austrije i Belgije (BIA i Komitet P) u pružanju usluga zajedničkog sekretarijata, kao i ulogom kopredsedavajućih Mreže;\n15. Priznaju i pozdravljaju nedavne relevantne inicijative širom sveta za moguću vezu sa EPAC-om;\n16. Konferencija odobrava inicijativu o uspostavljanju Međunarodne mreže za nezavisni nadzor rada policije (INIOP);\n17. Prate s interesovanjem kinesku inicijativu o Međunarodnom udruženju antikorupcijskih vlasti (IAACA), koja je imala prvi glavni sastanak u Pekingu oktobra 2006. godine;\n18. Konferencija se, osim kod pojedinačnih nacionalnih stavova, slaže da se koriste i upotrebljavaju EPAC-ovi kontakti, preimućstva i kanali u koordinaciji zajedničkih pozicija u okviru ovih budućih međunarodnih Mreža. Konferencija takođe pozdravlja i odobrava aktuelnu angažovanost, kao i poslove sekretarijata i ostalih vrsta podrške koje obavljaju članice EPAC, naročito predsedavajući IPCC Engleske i Velsa kroz već pruženu pomoć međunarodnom začetku INIOP;\n19. Podržavaju – vođeni voljom da se ojačaju dalji kontakti i komunikacija između organizacija – ideju daljeg jačanja njihove saradnje kroz različite praktične mere;\n20. Slažu se, na dobrovoljnoj osnovi i u skladu sa nacionalnim zakonodavstvima, da se uspostave radne grupe sa partnerima različitih članica da rade na posebnim temama od značaja i važnosti za Mrežu. Ove radne grupe će predstaviti svoje rezultate najkasnije na sledećoj konferenciji 2007. godine. Ove radne grupe će primeniti “Evaluaciju dostignuća i buduće perspektive za EPAC” (predsedavajući: EPAC predsedavajući), “Međunarodni standardi u nadzoru policije” (predsedavajući: Engleska i Vels) “Zajednički standardi i najbolja praksa za antikorupcijske agencije”(predsedavajući: Letonija) i “Konferencija 2007” (predsedavajući: Finska);\n21. Pozdravljaju održavanje 7. godišnje konferencije šefova i ključnih predstavnika PMIB i ACA u Finskoj u jesen 2007. godine. Ministarstvo unutrasnjih poslova Finske se ljubazno složilo da bude domaćin ove konferencije 2007. Odeljenja ili jedinice koje su već organizovale konferencije, kao i dva predsedavajuća će srdačno ponuditi svoja iskustva i pomoć u organizaciji;\n22. Preporučuju da se tekst ove deklaracije prosledi relevantnim PMIB i ACA u svojim zemljama, a da zemlja domaćin deklaraciju dostavi predsedništvu EU i Evropskoj komisiji.


U Trening centru NS/FS BiH u Zenici počeo drugi seminar za fudbalske trenerice - Zenicablog\nU Trening centru NS/FS BiH u Zenici počeo drugi seminar za fudbalske trenerice – Nogometni/Fudbalski savez Bosne i Hercegovine u saradnji sa Fudbalskim savezom Norveške u sklopu projekta „Girls Football Coaching Course“ orgranizuje seminar za fudbalske trenerice.\nProjekat „Girls Football Coaching Course“ podrazumijeva edukaciju ženskih trenera, kao i razvoj bazičnog (grassroots) fudbala za djevojčice od 7 do 12 godina starosti.\nOvo je drugi seminar za fudbalske trenerice od ukupno pet planiranih. Počeo je danas u Trening centru NS/FS BiH u Zenici i trajaće do petka 13. decembra.\nSavjetnik za realizaciju projekta iz FS Norveške Onar Nymoen o ovom seminaru kaže:\n„Cilj kursa je potaknuti što više djevojčica da igraju fudbal. Kako bismo to ostvarili moramo edukovati i ženske trenerice. Na ovom seminaru ćemo im predstaviti različite aktivnosti koje se tiču rada sa najmlađim uzrastima. Trudimo se da motivišemo mlade trenerice da rade sa djecom, ali i da promovišu ženski fudbal.“\nTrenerica Safeta Kavaz je izjavila:\n„Prije svega bih da se zahvalim NS/FS BiH što mi je pružena prilika da učestvujem na ovom seminaru. Ovo je prilika za nas, mlade trenerice da stičemo nova znanja i da možemo na lokalnom nivou pomoći našim klubovima. S obzirom na to da je Savez pokrenuo i „U-13“ takmičenja za djevojčice to je pokazatelj da ženski fudbal u našoj zemlji može ići samo uzlaznom putanjom.“\nJoš jedna učesnica seminara, Nejra Halać je zadovoljna što je dio ovog kursa:\n„Ovaj seminar predstavlja veoma lijepo iskustvo za mene. Voljela bih da se što više djevojaka uključi u razvoj ženskog fudbala u Bosni i Hercegovini. Radujem se druženju sa ostalim djevojkama koje se bave istim poslom kao i ja, kao i sticanju novih znanja.“\nTagovicentar edukacija fudbal liga N/FS BiH nogomet trening kamp zenica zenski treneri\nNK Čelik Zenica nastavlja ispunjavati obaveze prema Gradu Zenica\nBivši reprezentativac BiH pohvalio se članskom kartom NK Čelik


U Srbiji je prethodnih godina postignut napredak u obrazovanju na regionalnim i manjinskim jezicima, konstatovano je u izveštaju Komiteta ministara Saveta Evrope (SE) o primeni Evropske povelje o regionalnim ili manjinskim jezicima i preporukama vlasti.\nU izveštaju se takođe konstatuje da bi trebalo unaprediti segment službene upotrebe jezika nacionalnih manjina.\nVažnost zaštite nacionalnih manjina i njihovih jezika dobro je priznata u Srbiji, koja uživa bogatu jezičku različitost usled upotrebe 15 regionalnih ili manjinskih jezika, navodi se u saopštenju SE.\nStručnjaci Saveta Evrope pozdravili su primere opština, koje su uvele manjinske jezike u zvaničnu upotrebu iako nije pređen prag od 15 odsto stanovništva koji govori jezik, i pozvali na veću sistematsku upotrebu te mogućnosti širom zemlje.\nU izveštaju se ističe i da, uprkos zakonskom cenzusu od 15 učenika, koji je, kako se ocenjuje, previsok za potrebe povelje, vlasti u pojedinim slučajevima dozvoljavaju uspostavljanje odeljenja od samo nekoliko učenika.\nMeđutim, na dostupnost i kvalitet takvog obrazovanja utiče nedostatak kvalifikovanih nastavnika i adekvatnih nastavnih materijala, naglašava SE.\nPored toga, ne postoji ponuda za obrazovanje odraslih na nekom od jezika zaštićenih poveljom, dodaje se u izveštaju, u kojem se posebno preporučuje uspostavljanje "adekvatne ponude" hrvatskog i romskog jezika u obrazovanju.\nSE ocenjuje da je upotreba regionalnih i manjinskih jezika pred sudovima i u komunikaciji sa upravnim ogranima obezbeđena u zakonodavstvu, ali ističe da treba ojačati primenu tih odredbi.\nStručnjaci navode i da Srbija tradicionalno ima visok nivo upotrebe regionalnih i manjinskih jezika na radiju i televiziji, kao i u štampanim medijima.\nU izveštaju se poručuje da je važan nastavak "pozitivnog razvoja" čak i u kontekstu planirane privatizacije lokalnih elektronskih medija koja, prema oceni stručnjaka, može negativno da se odrazi na tu situaciju.\nKomitet je, takođe, preporučio da se nastavi promocija svesti i tolerancije u srpskom društvu u smislu regionalnih i manjinskih jezika i kultura.\n"Te aktivnosti, koje su trenutno većinski usredsređene na Autonomnu pokrajinu Vojvodinu, trebalo bi da se prošire tako da pokrivaju i sve druge delove Srbije", navodi se u izveštaju.\nPrema Evropskoj povelji, albanski, bosanski, bugarski, bunjevački, hrvatski, češki, nemački, mađarski, makedonski, romski, rumunski, rusinski, slovački, ukrajinski i vlaški jezik uživaju specijalnu zaštitu, podseća se u saopštenju SE.\nIzvor: Vebsajt Politika, 02.05.2016.